hotchpotch/miracl-hf-unified huggingface dataset:
ฮิโระชิ ทะมะกิ
ฮิโรชิ ทามากิ () เกิดเมื่อวันที่ 14 มกราคม ค.ศ. 1980 เป็นนักแสดง นักร้อง นายแบบชาวญี่ปุ่น เริ่มเข้าวงการจากการชักชวนของแมวมอง จนได้เริ่มมีผลงานการแสดง และเริ่มเป็นที่รู้จักจากการแสดงภาพยนตร์เรื่อง "Water Boys" ปี 2001 หลังจากนั้นมีผลงานการแสดง ถ่ายแบบนิตยสาร และออกผลงานเพลง จนโด่งดังจากละครเรื่อง Nodame Cantabile หรือในชื่อภาษาไทยว่า วุ่นรัก นักดนตรี กับบทบาทของนักเปียโนและวาทยากรผู้มีพรสวรรค์
เก็ตสึโนวาเดอะเฟิสต์ซิงเกิล
เก็ตสึโนวาเดอะเฟิสต์ซิงเกิล () เป็นอีพีอัลบั้มเปิดตัวของเก็ตสึโนวา วงดนตรีจากค่ายสนามหลวงการดนตรี
เก็ตสึโนวาเดอะเฟิสต์ซิงเกิล อีพีอัลบั้มเปิดตัวของเก็ทสึโนวา มีเพลงจำนวน 3 เพลง โดยมีเพลง "กล่อม" เป็นซิงเกิลแรก
อีพีอัลบั้มนี้ทำออกมาในรูปแบบจำนวนจำกัดเพียง 3000 ชุด และออกจำหน่ายครั้งแรกในงานแฟตเฟสติวัล ครั้งที่ 7 ในวันที่ 10 - 11 พฤศจิกายน พ.ศ. 2550 และนำออกจำหน่ายอย่างเป็นทางการอีกครั้งในวันที่ 13 พฤศจิกายน พ.ศ. 2551
การทำงานในอัลบั้มนี้มีความซับซ้อนอยู่ที่สมาชิกแต่ละคนอยู่ห่างกันคนละประเทศ โดย เนม นักร้องนำ และ นต มือกีตาร์ กำลังศึกษาอยู่ที่ประเทศอังกฤษ ส่วน นาฑี กำลังศึกษาอยู่ที่ Bentley College เมืองบอสตัน ประเทศสหรัฐอเมริกา และคนสุดท้าย ไปป์ ที่กำลังศึกษาอยู่ที่วิทยาลัยดนตรี มหาวิทยาลัยรังสิต
แนวเพลงในอัลบั้มจะเป็นป็อป ร็อก ที่มีความเป็น โพสต์พังค์ และ บริทป็อป เข้ามาผสม รวมถึงการแต่งกายของวงที่เป็นสไตล์วัยรุ่นอังกฤษ
ไฮสคูล คัพ
การแข่งขันฟุตบอลเยาวชนอายุไม่เกิน 18 ปี ชิงชนะเลิศแห่งประเทศไทย () ชิงถ้วยพระราชทานสมเด็จพระบรมโอรสาธิราชฯ สยามมกุฎราชกุมาร หรือที่เรียกกันสั้นๆว่า “ไฮสคูล คัพ” ได้มีการจัดขึ้นในปี พ.ศ.2551 นี้ เป็นที่ 2 แล้ว
ทีมชนะเลิศ Thailand Highschool Cup 2007 คือ ร.ร.อัสสัมชัญศรีราชา (จ.ชลบุรี)
30 ตุลาคม 2551 - 31 มกราคม 2552
30 ตุลาคม 2551 - 7 ธันวาคม 2551
9 ธันวาคม 2551 - 11 มกราคม 2552
21 มกราคม 2552 - 31 มกราคม 2552
ทีมชนะเลิศ Thailand Highschool Cup 2008 คือ ร.ร.สวนกุหลาบวิทยาลัย (กรุงเทพมหานคร)
เซอร์คัส (อัลบั้มบริตนีย์ สเปียรส์)
เซอร์คัส () คือ สตูดิโออัลบั้มลำดับที่ 6 ของบริตนีย์ สเปียรส์ ศิลปินเพลงป็อปหญิงชาวอเมริกัน ออกจำหน่ายในสหรัฐอเมริกาเมื่อวันที่ 2 ธันวาคม พ.ศ. 2551 อันเป็นวันเกิดครบรอบอายุ 27 ปีของบริตนีย์ด้วย โดยสามารถเปิดตัวที่อันดับหนึ่งในชาร์ตบิลบอร์ดฝั่งอัลบั้มด้วยยอดจำหน่ายในสัปดาห์แรกกว่า 505,000 หน่วย ซึ่งนับเป็นอัลบั้มอันดับหนึ่งลำดับที่ 5 ของบริตนีย์ และยังทำไห้บริตนีย์เป็นศิลปินคนแรกในประวัติศาสตร์ของนีลเซ่น ซาวด์สแกนที่มีอัลบั้มเปิดตัวในสัปดาห์แรกด้วยยอดมากกว่า 500,000 หน่วยมากที่สุดคือ 4 อัลบั้ม
ซิงเกิลแรก "วูแมไนเซอร์" () ขึ้นชาร์ตบิลบอร์ดสูงสุดอันดับหนึ่ง นับเป็นซิงเกิลที่ 2 ในชีวิตการทำงานของเธอที่สามารถขึ้นไปถึงจุดสูงสุดของชาร์ตบิลบอร์ดได้ โดยทิ้งระยะห่างจากซิงเกิลที่ได้อันดับ 1 ก่อนหน้านี้ นั่นคือ "เบบีวันมอร์ไทม์" เกือบ 10 ปี โดยตัวอัลบั้มมียอดจำหน่ายกว่า 3,000,000 หน่วยทั่วโลก 
วางจำหน่าย วันที่ 7 ตุลาคม ค.ศ. 2008
ต้นสังกัด "ไจฟฟ์ เร็คคอร์ด" ออกมาประกาศชื่อถึงชื่ออัลบั้มลำดับที่ 6 ของบริทนี่ย์ ในวันที่ 15 กันยายน ค.ศ. 2008 และได้ประกาศว่า "Womanizer" จะเป็นซิงเกิ้ลแรกจากอัลบั้มดังกล่าวในวันเดียวกันนั้นเอง โดย"Womanizer" ถูกเปิดออกอากาศครั้งแรกในวันที่ 26 กันยายน ค.ศ. 2008
ในวันที่ 15 ตุลาคม ค.ศ. 2008 "Womanizer" ได้ทำลายสถิติของบิลบอร์ดชาร์ตโดยก้าวกระโดดจากอันดับที่ 96 ไปยังอันดับ 1 โดยมียอดดิจิตอลดาวน์โหลดกว่า 286,000 ยูนิต "Womanizer" นับเป็นซิงเกิ้ลอันดับที่ 1 เพลงที่ 2 นับจากซิงเกิ้ลเปิดตัวของเธอในปี ค.ศ. 1999 อย่าง "...Baby One More Time"
วางจำหน่าย 9 ธันวาคม ค.ศ. 2008
ในวันที่ 31 ตุลาคม ค.ศ. 2008 ตันสังกัดของบริทนี่ย์ออกมาประกาศซิงเกิ้ลลำดับถัดไปจากอัลบั้ม "Circus" จะเป็นเพลงในชื่อเดียวกับอัลบั้ม โดย "Circus" มีกำหนดจะออกวางจำหน่ายในราวปลายเดือนพฤศจิกายน หรือต้นเดือนธันวาคมของปี "Circus" เปิดตัวในชาร์ตบิลบอร์ดที่อันดับ 3 นับเป็นเพลงที่เปิดตัวสูงที่สุดในชาร์ตของบริทนี่ย์
วางจำหน่าย 10 มีนาคม ค.ศ. 2009
"If U Seek Amy" เป็นซิงเกิลลำดับที่ 3 ของอัลบั้ม เปิดตัวในชาร์ตบิลบอร์ดที่อันดับ 86
ฟุตบอลฟรีสไตล์
ฟรีสไตล์ฟุตบอล คือการโชว์ทักษะลีลา การบังคับลูกฟุตบอล โดยใช้ส่วนต่างๆของร่างกาย ฟุตบอลฟรีสไตล์ต่างจากการเดาะบอลสมัยก่อนคือจะไม่กำหนดว่าลูกบอลห้ามตกพื้นเพราะฟรีสไตล์ฟุตบอล เล่นได้ทั้งบนพื้นและลูกกลางอากาศ และจะมีเทคนิคใหม่ๆที่คิดค้นขึ้นมาเป็นแบบฉบับของฟุตบอลฟรีสไตล์ เทคนิคที่รู้จักกันดี คือ ATW หรือ อราวด์ เดอะ เวิร์ล , ทูซานิ อราวด์ เดอะ เวิร์ล , มิทชี่ อราวด์ เดอะ เวิร์ล และ เฮด สตอล เป็นต้น
ทริกหรือลูกเล่นต่างๆ จะถูกคิดค้นมาเสมอ ส่วนมากจะตั้งชื่อตามผู้ที่คิดค้น บางท่าจะมีชื่อเรียกไม่เหมือนกัน และบางท่าชื่อซ้ำซ้อนกัน เช่นท่า elastico ความจริงเป็นคนละท่า กับ Akka แต่มักนำมาเรียกสับสนกัน เนื่องจากความไม่รู้ จนบางที่กลายเป็นชื่อที่คนส่วนมากเรียกกัน และ แต่ละเครือข่ายก็เรียกชื่อทริกบางทริกไม่เหมือนกัน
นักฟุตบอลที่มีชื่อเสียงเมื่อโชว์ทักษะฟุตบอลฟรีสไตล์เบื้องต้น คนส่วนมากจะรู้สึกว่านักเตะเหล่านี้ทักษะสูงมาก จริงๆแล้วในทางฟุตบอลฟรีสไตล์ ถือว่าเป็นท่าพื้นฐานมาก นักฟุตบอลฟรีสไตล์ส่วนมากที่เอาดีฟุตบอลสนามใหญ่ไม่ค่อยได้ มักมาจาก ทัศนะคติการเล่น และเรื่องร่างกาย(ความฟิต) ความไม่ถนัดเล่นเป็นทีม เนื่องจากมีการปะทะมากนั่นเอง
การพุ่งล้ม
การพุ่งล้ม () ในการเล่นฟุตบอลคือการแสดงละครตบตากรรมการ ว่าถูกทำฟาวล์หรือได้รับบาดเจ็บ หรือถูกสกัดจนเสียหลัก
การพุ่งล้มถือว่าเป็นการเล่นสกปรกหรือเล่นโกง ซึ่งถ้าถูกกรรมการจับได้ จะได้รับโทษ โดยจะได้ใบเหลืองเป็นอย่างน้อย
พระวรวงศ์เธอ พระองค์เจ้าพร้อมพงษ์อธิราช
พระวรวงศ์เธอ พระองค์เจ้าพร้อมพงศ์อธิราช (24 สิงหาคม พ.ศ. 2411 - 20 กันยายน พ.ศ. 2482) อดีตอธิบดีกรมศุลกากร เป็นพระโอรสลำดับที่ 33 ในพระเจ้าบรมวงศ์เธอ พระองค์เจ้านวม กรมหลวงวงศาธิราชสนิท เมื่อประสูติเป็นหม่อมเจ้า มีพระนามว่า หม่อมเจ้าพร้อม สนิทวงศ์
หม่อมเจ้าพร้อม ทรงรับราชการกระทรวงพระคลังมหาสมบัติ ในรัชกาลพระบาทสมเด็จพระจุลจอมเกล้าเจ้าอยู่หัว ทรงดำรงตำแหน่งรองอธิบดีกรมสารบาญชี (ปัจจุบันคือ กรมบัญชีกลาง) ตั้งแต่ครั้งก่อตั้งกรมเมื่อ พ.ศ. 2433 ในรัชกาลพระบาทสมเด็จพระมงกุฎเกล้าเจ้าอยู่หัว ทรงดำรงตำแหน่งอธิบดีกรมศุลกากร ระหว่าง พ.ศ. 2436 - 2472 ทรงเป็นผู้จัดร่างกฎหมายวางระเบียบวิธีการศุลกากร โดยอาศัยตามหลักกฎหมายอังกฤษ และดำเนินการเจรจาแก้ไขสนธิสัญญาที่ไม่เป็นธรรมในการจัดเก็บภาษีศุลกากรกับต่างประเทศ ทรงได้รับพระกรุณาโปรดเกล้าฯ สถาปนาขึ้นเป็น "พระวรวงศ์เธอ พระองค์เจ้าพร้อมพงศ์อธิราช" เมื่อ พ.ศ. 2455
พระวรวงศ์เธอ พระองค์เจ้าพร้อมพงศ์อธิราช ทรงมีวังที่ประทับอยู่เชิงสะพานซังฮี้ ตำบลบางยี่ขัน อำเภอบางกอกน้อย จังหวัดธนบุรี มีชื่อเรียกว่า วังบางพลูอยู่ติดกับวังของกรมหมื่นอดิศรอุดมศักดิ์ ปัจจุบันคือบริเวณซอยเจ้าพระยาสยาม
พระองค์เจ้าพร้อมพงศ์อธิราช มีพระโอรสธิดาที่เกิดจากหม่อมต่างๆ ได้แก่ หม่อมสะอาด หม่อมลมัย หม่อมเจิม หม่อมจร หม่อมแป้น หม่อมพร หม่อมเกษร หม่อมเนิน และหม่อมไสว ทั้งสิ้น 14 คน ได้แก่
พระวรวงศ์เธอ พระองค์เจ้าพร้อมพงศ์อธิราช สิ้นพระชนม์เมื่อวันที่ 20 กันยายน พ.ศ. 2482 ณ วังบางจาก พระชันษา 71 ปี พระราชทานเพลิง ณ วัดเทพศิรินทราวาส เมื่อวันที่ 27 มีนาคม พ.ศ. 2482
ซุนเขียน
ซุนเขียน (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นเสนาธิการคนสำคัญของจ๊กก๊ก เดิมรับราชการอยู่กับโตเกี๋ยม เมื่อโตเกี๋ยมใกล้ตาย ได้ฝากฝังเมืองชีจิ๋วให้กับเล่าปี่ และแนะนำซุนเขียนให้คอยช่วยเหลือเล่าปี่ในการปกครอง
ซุนเขียนได้รับใช้ติดตามเล่าปี่มาเป็นเวลาช้านาน เป็นที่ปรึกษาคนสำคัญในช่วงก่อร่างสร้างตัวของเล่าปี่ เป็นคนที่แนะนำให้เล่าปี่ไปพึ่งเล่าเปียว เมื่อคราวแตกทัพหนีโจโฉ และเป็นผู้ที่ทำหน้าที่ทูตให้เล่าปี่หลายครั้ง
โปเนียว ธิดาสมุทรผจญภัย
โปเนียว ธิดาสมุทรผจญภัย () เป็นภาพยนตร์แอนิเมชันใน พ.ศ. 2551 ของฮะยะโอะ มิยะซะกิแห่งสตูดิโอจิบลิ ฉากอยู่ในญี่ปุ่นในยุคราว พ.ศ. 2499 (ค.ศ. 1956)
ที่เมืองเล็กๆ ริมทะเล เด็กน้อยวัย 5 ขวบ โซะสุเกะ อาศัยอยู่ในบ้านบนหน้าผาสูงติดทะเลอินแลนด์ เช้าวันหนึ่ง ระหว่างที่เล่นเพลินอยู่บนหาดหินใต้หน้าผา เขาพบปลาทองหน้าเหมือนคน ติดอยู่ในโหลแยมเก่าๆ โซสุเกะ จึงช่วยชีวิตและเลี้ยงเธอไว้ในถังน้ำพลาสติกสีเขียว เขาให้ชื่อมันว่า 'โปเนียว' โปเนียวชอบโซสุเกะ โซสุเกะก็รู้สึกกับโปเนียวไม่ต่างกัน เด็กน้อยบอกกับว่า “ไม่ต้องกลัวนะ ฉันจะปกป้องดูแลเธอเอง” แต่แล้วฟุจิโมะโตะพ่อของโปเนียว ซึ่งครั้งหนึ่งเคยเป็นมนุษย์ แต่ตอนนี้กลายเป็นเจ้าสมุทรมีชีวิตอยู่ใต้ทะเลลึก ก็บังคับลูกสาวตัวน้อยๆ ให้กลับสู่ท้องทะเล “หนูอยากเป็นมนุษย์ค่ะ!” เธอบอกกับพ่อ ก่อนจะหนีออกมา กลายร่างเป็นเด็กสาว และกลับมาหาโซสุเกะ แต่ระหว่างทาง เธอทำน้ำแห่งชีวิตซึ่งเป็นของเหลวศักดิ์สิทธิ์ของพ่อหลุดรั่วไปในท้องทะเลจนหมดขวด เป็นเหตุให้น้ำทะเลยกตัวขึ้นสูงเกิดสึนามิ น้ำทะเลล้นเข้าท่วมจนเมืองเล็กๆ จมอยู่ใต้น้ำ
ภาพยนตร์เรื่องนี้เข้าฉายในโรงภาพยนตร์ในประเทศไทยเมื่อ 30 กันยายน พ.ศ. 2552
เล่าหัว
เล่าหัว () เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นเสนาธิการคนสำคัญของวุยก๊ก เป็นชาวอำเภอเฉินเต๊อะ เมืองไหวยหนาน มณฑลหูเป่ย เป็นเชิ้อพระวงศ์ฮั่น สืบเชื้อสายมาจากพระเจ้าฮั่นกองบู๊
เมื่อโจโฉมีอำนาจในภาคตะวันตก ได้เสาะแสวงหานักปราชญ์มาเป็นพวก กุยแกได้แนะนำเล่าหัวให้แก่โจโฉ โจโฉจึงได้เชิญตัวเล่าหัวมาเป็นที่ปรึกษา เมื่อเล่าหัวได้รับราชการกับโจโฉก็ได้สร้างความชอบมากมาย ได้เป็นทูตไปเกลี้ยกล่อมเตียวสิ้วให้สวามิภักดิ์ และเป็นผู้ประดิษฐ์เครื่องดีดหิน เพื่อนำมาใช้ทำลายทัพข้าศึกในศึกกัวต๋อด้วย
พระวรวงศ์เธอ พระองค์เจ้าสนิทพงศ์พัฒนเดช
พระวรวงศ์เธอ พระองค์เจ้าสนิทพงศ์พัฒนเดช (12 ธันวาคม พ.ศ. 2413 - 17 กันยายน พ.ศ. 2481) อดีตปลัดทูลฉลองกระทรวงทหารเรือ และรองเสนาบดีกระทรวงทหารเรือ เป็นพระโอรสลำดับที่ 37 ในพระเจ้าบรมวงศ์เธอ พระองค์เจ้านวม กรมหลวงวงศาธิราชสนิท เมื่อประสูติเป็นหม่อมเจ้า มีพระนามว่า หม่อมเจ้าตุ้ม
หม่อมเจ้าตุ้มทรงรับราชการในพระบาทสมเด็จพระจุลจอมเกล้าเจ้าอยู่หัว ในกระทรวงต่างประเทศ กระทรวงพระคลังมหาสมบัติ และกระทรวงทหารเรือ พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ สถาปนาเป็น พระวรวงศ์เธอ พระองค์เจ้า และพระราชทานพระนามใหม่ว่า สนิทพงศ์พัฒนเดช เมื่อ พ.ศ. 2467
พระวรวงศ์เธอ พระองค์เจ้าสนิทพงศ์พัฒนเดช ทรงประทับอยู่ที่วังริมคลองบางหลวง มีหม่อมท่านหนึ่งคือ หม่อมเล็ก สนิทวงศ์ ณ อยุธยา ชาวไทยเชื้อสายลาวจากจังหวัดอุบลราชธานี พระองค์สิ้นพระชนม์เมื่อวันที่ 17 กันยายน พ.ศ. 2481 พระชันษา 64 ปี พระศพยังคงไม่ได้รับพระราชทานเพลิง แต่บรรจุอยู่ที่วัดบรมสถล (วัดดอน ยานนาวา) ตามที่รับสั่งกับหม่อมเล็ก
ช่องแคบเบริง
ช่องแคบเบริง (; ) เป็นช่องทะเลเล็ก ๆ ระหว่างแหลมเดจเนฟ ประเทศรัสเซีย จุดตะวันออกสุดของทวีปเอเชีย (169°43' ตะวันตก) กับแหลมพรินซ์ออฟเวลส์ รัฐอะแลสกา จุดที่อยู่ตะวันตกสุดของทวีปอเมริกาเหนือ (168°05' ตะวันตก) อยู่ค่อนมาทางใต้เส้นอาร์กติกเซอร์เคิลเล็กน้อย เป็นหนึ่งในช่องแคบที่มีขนาดใหญ่ที่สุดในโลก
ชื่อของช่องแคบได้มาจากชื่อนักสำรวจชาวเดนมาร์ก นามว่าไวทัส เบริง นักสำรวจชาวเดนมาร์กในกองทัพเรือรัสเซีย ซึ่งเดินทางข้ามช่องแคบในปี พ.ศ. 2271
ช่องแคบเบริงมีความกว้างประมาณ 53 กิโลเมตร มีความลึกประมาณ 30-50 เมตร เชื่อมระหว่างทะเลชุกชี (ส่วนหนึ่งของมหาสมุทรอาร์กติก) ทางทิศเหนือ กับทะเลเบริง (ส่วนหนึ่งของมหาสมุทรแปซิฟิก) ทางทิศใต้
เสถียร จันทิมาธร
นายเสถียร จันทิมาธร สื่อมวลชนอิสระ อดีตบรรณาธิการบริหาร นิตยสารมติชนสุดสัปดาห์ ผู้ร่วมก่อตั้ง และอดีตบรรณาธิการอำนวยการ หนังสือพิมพ์มติชนรายวัน
นายเสถียร เกิดเมื่อวันที่ 5 สิงหาคม พ.ศ. 2486 ที่จังหวัดสุรินทร์ ในครอบครัวชาวไทยเชื้อสายกัมพูชา มีศักดิ์เป็นลูกพี่ลูกน้องของนายสุรชัย จันทิมาธร (หงา คาราวาน) นักดนตรีแนวเพื่อชีวิต จบการศึกษาจากวิทยาลัยวิชาการศึกษาประสานมิตร เริ่มการทำงานโดยเป็นผู้สื่อข่าวการเมือง สังกัดหนังสือพิมพ์หลายฉบับ เช่น เสียงอ่างทอง, ประชาธิปไตย, สยามนิกร, พิมพ์ไทย, สยามรัฐ เป็นต้น
เป็นหนึ่งในผู้ลงชื่อเรียกร้องรัฐธรรมนูญ 100 คน ร่วมกับกลุ่มเรียกร้องรัฐธรรมนูญ ก่อนเกิดเหตุการณ์ 14 ตุลา ต่อมา หลังจากเหตุการณ์ 6 ตุลา ได้หลบหนีการจับกุมของรัฐบาลสมัยนั้น ด้วยการเข้าป่าเพื่อร่วมกับพรรคคอมมิวนิสต์แห่งประเทศไทย โดยมีชื่อจัดตั้งว่า "สหายดวง" ประจำการที่จังหวัดสุราษฎร์ธานี ก่อนจะย้ายไปประจำที่ ดอยผาช้าง จังหวัดน่าน โดยทำงานด้านมวลชน ร่วมกับ "สหายแพง" หรือ "สหายแผ้ว" (นายจรัล ดิษฐาอภิชัย) และ "สหายสุภาพ" (นายจาตุรนต์ ฉายแสง)
หลังออกจากป่า ได้ร่วมกับ นายขรรค์ชัย บุนปาน นายพงษ์ศักดิ์ พยัฆวิเชียร และ นายสุจิตต์ วงษ์เทศ ก่อตั้งหนังสือพิมพ์มติชนรายวัน โดยดำรงตำแหน่งบรรณาธิการอำนวยการ หนังสือพิมพ์มติชน และข่าวสด รวมทั้งมีตำแหน่งบริหารในหนังสือฉบับอื่นๆ ในเครือ และเป็นคอลัมนิสต์เขียนบทวิเคราะห์การเมือง คอลัมน์ "วิภาคแห่งวิพากษ์" ในมติชนรายวัน หน้า 3 โดยใช้นามปากกาที่ไม่เปิดเผย
นายขรรค์ชัย ในฐานะประธานกรรมการ บริษัท มติชน จำกัด (มหาชน) มีคำสั่งปลดนายเสถียรออกจากตำแหน่งบรรณาธิการนิตยสารมติชนสุดสัปดาห์และบรรณาธิการอำนวยการหนังสือพิมพ์ข่าวสด รวมถึงปลดจากการเป็นผู้เขียนบทวิเคราะห์การเมืองในคอลัมน์ "วิภาคแห่งวิพากษ์" ในหน้า 3 ของมติชนรายวัน โดยให้เหตุผลว่า งานเขียนของนายเสถียรได้รับการวิพากษ์วิจารณ์จากผู้อ่านว่ามีเนื้อหาไม่เป็นกลางและพยายามที่จะชี้นำรวมทั้งเอนเอียงไปในทางสนับสนุน พ.ต.ท.ดร.ทักษิณ ชินวัตร อดีตนายกรัฐมนตรี ต่อมา นายเสถียรจึงยื่นจดหมายลาออกจาก บมจ.มติชน ในวันที่ 28 เมษายน พ.ศ. 2552
เซียร์ รังสิต
เซียร์ รังสิต (Zeer Rangsit) เป็นศูนย์การค้าเกี่ยวกับไอทีและอิเล็กทรอนิกส์ ดำเนินงานโดย บริษัท เซียร์ พร็อพเพอร์ตี้ จำกัด(มหาชน) ตั้งอยู่ที่ 99 หมู่ 8 ตำบลคูคต อำเภอลำลูกกา จังหวัดปทุมธานี 12130 (ไม่ได้ตั้งอยู่ในตำบลรังสิต อำเภอธัญบุรี แต่ผู้คนบริเวณนี้ถือว่าอยู่ในย่านรังสิตเพราะอยู่ใกล้เคียงกัน) ใกล้กับทางแยกถนนพหลโยธินกับจุดสิ้นสุดของถนนวิภาวดีรังสิต เปิดให้บริการอย่างเป็นทางการเมื่อปลายปี พ.ศ. 2537
อาคารหลักของเซียร์ รังสิตเป็นอาคาร 9 ชั้น (รวมชั้นใต้ดิน) ส่วนใหญ่จะเปิดพื้นที่ให้เช่าร้านค้าประเภทไอที อาทิ คอมพิวเตอร์ ฮาร์ดแวร์ ซอฟต์แวร์ โทรศัพท์มือถือ กล้องถ่ายรูป ฯลฯ นอกจากนี้ยังมีศูนย์อิเล็กทรอนิกส์ ศูนย์ซ่อมคอมพิวเตอร์ ศูนย์รวมเครื่องใช้ไฟฟ้า เฟอร์นิเจอร์ อุปกรณ์กีฬา สถาบันไอที ร้านหนังสือ ซูเปอร์มาร์เก็ต ธนาคาร ภัตตาคาร ฯลฯ ชั้นใต้ดินส่วนใหญ่เป็นภัตตาคารและศูนย์อาหาร ชั้นสองช่วงกลางเป็นห้องโถงทะลุถึงชั้นห้าเป็นลานส่งเสริมการขาย ชั้นสามส่วนใหญ่เป็นไอทีซิตี้ ชั้นสี่ส่วนใหญ่เป็นเฟอร์นิเจอร์ ชั้นห้ามีลานกิจกรรมพิเศษ เช่นกิจกรรมแข่งขันหุ่นยนต์ หุ่นยนต์เลโก้ นัดพบแรงงาน ส่วนกลางของอาคารมีส่วนที่ต่อเติมอีก 10 ชั้น (มีลิฟต์แยกต่างหาก) ซึ่งใช้เป็น "โรงแรมเอเชียแอร์พอร์ท" สำนักงานสรรพากร จังหวัดปทุมธานี ห้องประชุมสัมมนา และพื้นที่สำนักงานให้เช่าอื่น ๆ
เดิมอาคารหลักของเซียร์ รังสิต แบ่งเป็นสองโซน ถ้ามองจากด้านหน้า โซนซ้ายเป็นศูนย์การค้าในชื่อ "เซียร์ สตรีต" (Zeer Street) และโซนขวาเป็นห้างสรรพสินค้าในชื่อ "เดอะดีโป้" (The Depot) บริหารงานโดยบริษัท เดอะดีโป้อินเตอร์เนชั่นแนล จำกัด แต่เนื่องจากวิกฤตเศรษฐกิจ พ.ศ. 2540 ทำให้เดอะดีโป้ต้องปิดตัวไป และภายในปี พ.ศ. 2541 ได้รวมพื้นที่เข้าด้วยกันเป็นศูนย์การค้าทั้งอาคาร(ภายใต้สโลแกน ไอทีเซียร์ รังสิต)
นอกจากนี้ยังมีอาคาร "โบ๊เบ๊รังสิต-รังสิตอาเขต" อยู่ทางทิศใต้ ซึ่งเป็นศูนย์การค้าชั้นเดียว เปิดให้เช่าร้านขายสินค้าประเภทเสื้อผ้าเป็นหลัก บริเวณโดยรอบเป็นลานจอดรถ ลานจอดรถด้านหน้าบางส่วนถูกใช้เป็นตลาดนัดอาหารสำเร็จรูป ซึ่งมีร้านตั้งขายทุกวัน
ช่วงอุทกภัยในประเทศไทย พ.ศ. 2554 เซียร์ รังสิตก็ได้รับผลกระทบ ระดับน้ำท่วมสูงสุดมากกว่า 1 เมตรจากผิวถนน พื้นที่ชั้นใต้ดินเสียหายทั้งหมด แต่ชั้นหนึ่งเป็นต้นไปไม่ได้รับผลกระทบ สามารถเปิดให้บริการตามปกติ แต่ถึงแม้น้ำจะลดแล้วก็ต้องซ่อมแซมเป็นแรมเดือน บางร้านย้ายมาดำเนินกิจการชั่วคราวบริเวณชั้นหนึ่ง ตลาดนัดหน้าอาคารก็ได้รับผลกระทบเช่นกัน ทางเซียร์ได้ต่อเติมนั่งร้านเหนือระดับน้ำให้ตลาดนัดยังสามารถซื้อขายกันได้ เรียกกันอย่างไม่เป็นทางการว่า "ตลาดนัดลอยน้ำ"
THE Hub ศูนย์รวมสินค้าแฟชั่นครบวงจร
- ศูนย์รวมสินค้าแฟชั่นค้าส่ง ทั้งสุภาพบุรุษและสุภาพสตรี เด็ก รวมถึงเครื่องประดับ เครื่องหนัง ศูนย์รวมกิ๊ฟช็อป เครื่องใช้ เครื่องสำอาง ของชำร่วย สถานเสริมความงาม ร้านทอง ฯลฯ
- ทำเลทองบนพื้นที่ขาย 3 ชั้น สะดวกสบายกับการจอดรถในอาคารเดอะฮับกว่า 500 คัน ภายในอาคารเซียร์ รังสิต 3,500 คัน และลานจอดรถด้านนอกอาคารกว่า 2,500 คัน
- เชื่อมการค้าทั้ง 2 อาคาร ด้วยทางเชื่อม sky walk ที่ชั้น 2 และชั้น 3 ทั้งโซนหน้าและด้านหลังของอาคาร เพื่อเพิ่มความสะดวกในการซื้อสินค้าและบริการ
อนันต์ เหล่าเลิศวรกุล
อนันต์ เหล่าเลิศวรกุล จบการศึกษาระดับปริญญาตรี (เกียรตินิยม) ปริญญาโท (ภาษาบาลี) และปริญญาเอก (ภาษาไทย) จากคณะอักษรศาสตร์ จุฬาลงกรณ์มหาวิทยาลัย ปัจจุบันเป็นอาจารย์ประจำภาควิชาภาษาไทย คณะอักษรศาสตร์ จุฬาลงกรณ์มหาวิทยาลัย
อนันต์ เหล่าเลิศวรกุล หรือ ดร.อนันต์ มีความรู้ ความสนใจพิเศษในภาษาตะวันออกหลายภาษา เช่น ภาษาบาลี, สันสกฤต, ภาษาจีน, ภาษาเขมร, ภาษามลายู โดยเฉพาะในส่วนที่สัมพันธ์กับภาษาไทย และมีความสนใจศึกษาถึงวัฒนธรรมของชนชาติต่าง ๆ ในทวีปเอเชีย เช่น ชาวอินเดีย, ชาวไท มีผลงานด้านวิชาการที่เป็นการอธิบายศัพท์และสำนวนภาษาต่าง ๆ ซึ่งได้รับรางวัลผลงานวิจัยดีเด่นระดับชาติ ประจำปี พ.ศ. 2547
ในช่วงวิกฤตการณ์การเมืองในประเทศไทย พ.ศ. 2548-2551 ดร.อนันต์เป็นหนึ่งในคณาจารย์ที่คัดค้านการดำรงตำแหน่งนายกรัฐมนตรีของ พ.ต.ท.ทักษิณ ชินวัตร ก่อนการรัฐประหาร 19 กันยายน พ.ศ. 2549 ไม่นาน ดร.อนันต์เป็นผู้นำนักวิชาการหลายคนเข้าพบ พล.อ.เปรม ติณสูลานนท์ ประธานองคมนตรี ที่บ้านสี่เสาเทเวศน์ เพื่อเยี่ยมคารวะให้กำลังใจและขอคำปรึกษาในการแก้ไขวิกฤตปัญหาบ้านเมือง
ในการชุมนุมของพันธมิตรประชาชนเพื่อประชาธิปไตย พ.ศ. 2551 ดร.อนันต์ขึ้นเวทีปราศรัยในฐานะเป็นวิทยากรรับเชิญของ "รายการรู้ทันประเทศไทย" ของ รศ.ดร.เจิมศักดิ์ ปิ่นทอง วิเคราะห์คำพูด คำศัพท์ และการใช้ภาษาของนักการเมืองฝ่ายที่สนับสนุน พ.ต.ท.ทักษิณ หลายคน เช่น นายจักรภพ เพ็ญแข, นายสมัคร สุนทรเวช หรือแม้แต่ตัว พ.ต.ท.ทักษิณ ชินวัตร เอง หลายต่อหลายครั้ง
ฟิวเจอร์พาร์ค รังสิต
ฟิวเจอร์พาร์ค รังสิต () เป็นศูนย์การค้าขนาดใหญ่ที่สุดในประเทศไทย ตั้งอยู่บริเวณถนนพหลโยธิน-ถนนรังสิต-นครนายก ตำบลประชาธิปัตย์ อำเภอธัญบุรี จังหวัดปทุมธานี บริหารโดยบริษัท รังสิตพลาซ่า จำกัด เปิดให้บริการเมื่อปี พ.ศ. 2538 พร้อมกับฟิวเจอร์พาร์ค บางแค มีการแบ่งโซนต่าง ๆ ออกเป็น 6 พื้นที่ คือ Fashion Park, Digital Park, Gourmet Park, Campus Park, Alive Park และ Banking Park
ฟิวเจอร์พาร์ค รังสิต ประกอบด้วยพื้นที่สำคัญดังนี้
อินสติงต์
อินสติงต์ () เป็นวงดนตรีสัญชาติไทย ประกอบด้วยสมาชิก 2 คนคือ ปาล์ม-ปรียวิศว์ นิลจุลกะ (ร้องนำ) และ ปอ-อนุกานต์ จันทร์อุไร (คีย์บอร์ด) โดยเริ่มรวมตัวจากการเป็นสมาชิกวง Girl จากนั้นจึงก่อตั้งวงอินสติงต์ ภายใต้สังกัด GMM GRAMMY โดยออกผลงานอัลบั้มแรก Inner ที่มีเพลงดังอย่าง โปรดส่งใครมารักฉันที, นับถอยหลัง, ขออยู่คนเดียว และ ผิดสัญญา และยังได้รับรางวัล HITZ 40 AWARDS จากคลื่นเวอร์จินฮิต และรางวัลสีสันอะวอร์ด ประจำปี 2550 สาขาศิลปินคู่หรือกลุ่มยอดเยี่ยมจากนิตยสารสีสัน
มหาสมุทรพายุ
มหาสมุทรพายุ (; ) คือแอ่งกว้างใหญ่บนดวงจันทร์ของโลก อยู่ทางขอบด้านตะวันตกของด้านใกล้ของดวงจันทร์ ที่จริงแล้ว ไม่ได้เป็น มหาสมุทร เพราะไม่ได้มีน้ำแต่อย่างใด แต่เป็นที่ราบขนาดพื้นที่ราว 4,000,000 ตาราง กม. ความยาวจาก เหนือ - ใต้ ราว 2500 กม. เกิดจากการที่ภูเขาไฟระเบิด ทำให้พื้นเป็นหินบะซอลต์
การแบ่งชนิดและสัณฐานของดาราจักร
การแบ่งชนิดและสัณฐานของดาราจักร เป็นระบบที่นักดาราศาสตร์ใช้ในการจัดหมวดหมู่ดาราจักรต่างๆ เข้าด้วยกันตามลักษณะปรากฏของดาราจักรเหล่านั้น ซึ่งมีอยู่หลายระบบที่จัดแบ่งหมวดหมู่ของดาราจักรด้วยสัณฐานของมัน วิธีที่ได้รับความนิยมมากที่สุดคือ ลำดับฮับเบิล ซึ่งคิดค้นขึ้นโดย เอ็ดวิน ฮับเบิล ต่อมาได้รับการพัฒนาปรับปรุงโดย เจอราร์ด เดอ วอกุลัวร์ส และ อัลเลน แซนเดจ
ลำดับฮับเบิล เป็นรูปแบบการจัดหมวดหมู่ของดาราจักรโดยลักษณะของสัณฐานที่ปรากฏ คิดค้นขึ้นโดยเอ็ดวิน ฮับเบิล ในปี ค.ศ. 1936 มีชื่อเรียกกันอย่างเล่นๆ ว่า "ส้อมจัดประเภทของฮับเบิล" เพราะรูปร่างของแผนภาพดั้งเดิมที่ใช้ช่วยในการพิจารณาประเภทของดาราจักรนั่นเอง วิธีของฮับเบิลจะแบ่งดาราจักรออกเป็น 3 กลุ่มใหญ่ๆ ตามลักษณะปรากฏของมัน (แต่เดิมก็คือตามภาพถ่าย) ดังนี้
ลำดับฮับเบิล
ลำดับฮับเบิล เป็นรูปแบบการจัดหมวดหมู่ของดาราจักรโดยลักษณะของสัณฐานที่ปรากฏ คิดค้นขึ้นโดยเอ็ดวิน ฮับเบิล ในปี ค.ศ. 1936 มีชื่อเรียกกันอย่างเล่นๆ ว่า "ส้อมจัดประเภทของฮับเบิล" เพราะรูปร่างของแผนภาพดั้งเดิมที่ใช้ช่วยในการพิจารณาประเภทของดาราจักรนั่นเอง
วิธีของฮับเบิลจะแบ่งดาราจักรออกเป็น 3 กลุ่มใหญ่ๆ ตามลักษณะปรากฏของมัน ได้แก่ ดาราจักรชนิดรี ชนิดลูกสะบ้า และชนิดก้นหอย ส่วนประเภทที่ 4 เป็นดาราจักรที่ไม่สามารถระบุรูปร่างที่ปรากฏได้อย่างแน่นอน จึงเรียกว่า ดาราจักรไร้รูปแบบ จนถึงปัจจุบัน ลำดับฮับเบิลเป็นวิธีการจัดประเภทดาราจักรที่ได้รับความนิยมมากที่สุดทั้งในหมู่นักวิชาการดาราศาสตร์และนักดาราศาสตร์สมัครเล่น
เป็นดาราจักรที่ค่อนข้างราบเรียบ มีการกระจายแสงอย่างสม่ำเสมอ และมีรูปทรงค่อนข้างรี ใช้รหัสประเภทว่า E ตามด้วยตัวเลข "n" ซึ่งแสดงถึงความป้านของรูปไข่ที่ปรากฏบนฟ้า
เป็นดาราจักรที่เป็นจานแบนๆ และมีดวงดาวเรียงตัวเป็นรูปร่างคล้ายโครงสร้างแบบก้นหอยหรือแบบกังหัน โดยมากมักเป็นแขนกังหันสองข้าง ตรงกลางเป็นกลุ่มดวงดาวหนาแน่นเรียกว่า ดุมดาราจักร ซึ่งมักมีลักษณะคล้ายดาราจักรชนิดรี ใช้รหัสประเภทว่า S โดยส่วนใหญ่ราวครึ่งหนึ่งของดาราจักรชนิดนี้มักจะมีโครงสร้างคล้ายคานตรงกลางที่ยื่นออกมาจากดุมดาราจักร ดาราจักรชนิดก้นหอยมีคานใช้รหัสประเภทว่า SB
มีดุมสว่างอยู่ตรงกลางและล้อมรอบด้วยโครงสร้างคล้ายแผ่นจานเช่นเดียวกัน แต่ที่แตกต่างจากดาราจักรชนิดก้นหอยคือ แผ่นจานของมันไม่มีโครงสร้างแขนกังหันที่มองเห็นด้วยตาเปล่า และไม่มีความสามารถในการก่อตัวดาวฤกษ์ใหม่อย่างมีนัยสำคัญอีกแล้ว
ดาราจักรในกลุ่มนี้ไม่มีรหัสอยู่ในลำดับของฮับเบิล เพราะมันไม่มีโครงสร้างที่ชัดเจน (คือไม่มีทั้งแผ่นจานและโครงสร้างรูปไข่) ฮับเบิลแบ่งดาราจักรไร้รูปแบบออกเป็น 2 ประเภทย่อย คือ
ดิอะเมซิ่งเรซเซ็นทรัลยุโรป
ดิ อะเมซิง เรซ เซ็นทรัล ยุโรป () เป็นรายการเรียลลิตี้เกมส์โชว์ทางโทรทัศน์ที่สร้างจากเรียลลิตี้โชว์ของสหรัฐอเมริกาชื่อดังที่ชื่อ ดิ อะเมซิ่ง เรซ
รายการนี้ผลิตโดยเอเอ็กซ์เอ็น ยุโรป ที่มีบริษัท โซนี่ พิคเจอร์ เอ็นเตอร์เทเมน อินเตอร์เนชั่นแนล เป็นบริษัทแม่ เช่นเดียวกันกับ ดิ อะเมซิ่ง เรซ เอเชีย โดยการแข่งขันจะแบ่งเป็นทีมละสองคน ออกเดินทางรอบโลกเพื่อแข่งขันกับทีมอื่นๆ โดยพยายามเดินทางให้ถึงจุดหมายในแต่ละรอบให้ได้เร็วที่สุด และระหว่างเดินทางจะต้องทำภารกิจแต่ละรอบที่มอบหมายให้สำเร็จ การแข่งขันเดินทางไปในหลายประเทศ ใช้พาหนะในการเดินทางหลากหลาย เช่น เครื่องบิน, แท็กซี่ , รถเช่า, รถไฟ, รถประจำทาง, เรือ ทำการรับสมัครวันสุดท้ายวันที่ 20 กันยายน พ.ศ. 2548 การเดินทางส่วนใหญ่จะอยู่ในประเทศ สาธารณรัฐเช็ค , โปแลนด์ , สโลวาเกีย , ฮังการี , โรมาเนีย และ บัลแกเรีย โดยผู้ชนะจะได้รับเงินรางวัล 100,000 ดอลลาร์สหรัฐ
สำหรับกฎกติกาส่วนใหญ่จะนำมาจาก ดิ อะเมซิ่ง เรซ เวอร์ชันอเมริกา ทั้งหมด แต่ขีดจำกัดอายุขั้นต่ำของผู้เข้าแข่งขันลดลงเหลืออายุ 18 ปีขึ้นไป
เมื่อเดือน พฤศจิกายน พ.ศ. 2549 มีการประกาศออกมาจากทางเอเอ็กซ์เอ็นว่า การคัดตัวผู้เข้าแข่งขันนั้นได้สิ้นสุดลงแล้ว และรายการมีกำหนดจะออกอากาศในเร็ว ๆ นี้อย่างไรก็ดีในเดือน สิงหาคม พ.ศ. 2550 ได้มีการถอดเว็บไซต์ของรายการเนื่องจากรายการอาจถูกยกเลิก รวมถึงมีการถอดผังรายการที่มีรายการนี้อยู่ด้วย และเมื่อเดือน กรกฎาคม พ.ศ. 2550 มีแหล่งข่าวจากโซนี่ยืนยันว่ารายการนี้ได้ถูกเลื่อนออกไปเพราะยังไม่สามารถออกอากาศได้ อย่างไรก็ดียังไม่เป็นที่แน่ชัดว่ารายการนั้นมีการถ่ายทำแล้วหรือไม่ หากแต่ในอนาคตอันใกล้ จนกว่าจะมีประกาศที่ชัดเจนออกมาจากทางเอเอ็กซ์เอ็น เซ็นทรัลยุโรป รายการนี้จะยังไม่นำมาฉาย
มหาวิทยาลัยเอเชียน
มหาวิทยาลัยเอเชียน (Asian University - Asian U) หรือเดิมชื่อ มหาวิทยาลัยวิทยาศาสตร์และเทคโนโลยีแห่งเอเชีย (Asian University of Science and Technology - Asian UST) เป็นมหาวิทยาลัยนานาชาติเต็มรูปแบบในภูมิภาคเอเซียตะวันออกเฉียงใต้ การเรียนการสอนทุกหลักสูตรเป็นภาษาอังกฤษ โดยคณาจารย์ไทยและต่างชาติวุฒิปริญญาเอกหรือเทียบเท่า จากประเทศอังกฤษ แคนาดา เยอรมนี ออสเตรเลีย นิวซีแลนด์ สหรัฐอเมริกา เป็นต้น มีนักศึกษาทั้งชาวไทยและชาวต่างชาติ ก่อตั้งเมื่อปี พ.ศ. 2540 ตั้งอยู่ที่จังหวัดชลบุรี ห่างจากเมืองพัทยาประมาณ 30 กิโลเมตร ปัจจุบัน มหาวิทยาลัยเอเชียนได้ขอแจ้งความประสงค์การเลิกกิจการ และมีคำสั่งเลิกกิจการมหาวิทยาลัยเอเชียนตั้งแต่วันที่ 15 สิงหาคม พ.ศ. 2560
มหาวิทยาลัยเอเชียนก่อตั้งขึ้นในเดือนธันวาคม 2536 โดยการลงนามในเอกสารความร่วมมือระหว่างลอร์ด โรนัลด์ ออกซเบิร์ก อธิการบดีแห่งวิทยาศาสตร์เทคโนโลยีและการแพทย์ อิมพีเรียล
มหาวิทยาลัยได้เปิดทำการเรียนการสอนตั้งแต่เดือนสิงหาคม 2541 เป็นต้นมา
Bachelor of Business Administration in Business Services
หลักสูตรบริหารธุรกิจบัณฑิต (บธ.บ) สาขาวิชาการบริการธุรกิจ" (B.B.A., Business Services)
5 กลุ่มวิชาเลือก:Bachelor of Science in Technology and Engineering Management
หลักสูตรวิทยาศาสตรบัณฑิต (วท.บ) สาขาวิชาการจัดการเทคโนโลยีและวิศวกรรม" (B.Sc., Technology and Engineering Management)
4 กลุ่มวิชาเลือก:
Bachelor of Arts in Digital Content
หลักสูตรศิลปศาสตรบัณฑิต (ศศ.บ.) สาขาวิชาดิจิทัลคอนเทนต์ (Digital Content)" (B.A., Digital Content)
3 กลุ่มวิชาเลือก:
โดยทั่วไปการเรียนในรั้วมหาวิทยาลัยเอเชียน จะใช้เวลาในการศึกษาประมาณ 4 ปี ซึ่งใกล้เคียงกับการเรียนในมหาวิทยาลัยอื่นๆ ตลอดเวลาของการศึกษาเล่าเรียน มีทั้งการเรียนในมหาวิทยาลัยของตนเอง และการเรียนวิชานอกมหาวิทยาลัยได้พบปะเพื่อนนักศึกษาภายในและภายนอกคณะ มีการร่วมกิจกรรมในมหาวิทยาลัยมากมาย ไม่ว่าจะเป็นการเข้าชมรมของมหาวิทยาลัย การเล่นกีฬา หรือการพบปะกับเพื่อนหรือรุ่นพี่หรือศิษย์เก่าของมหาวิทยาลัย
การพักอาศัยของนิสิตมหาวิทยาลัยเอเชียน
การพักอาศัยของนิสิตมหาวิทยาลัยเอเชียน ไม่เหมือนกับนิสิตนักศึกษาอื่น ส่วนใหญ่นิสิตจะมาจากต่างประเทศและต่างจังหวัดจะพักอาศัยในหอพักมหาวิทยาลัย การพักอาศัยในหอพักของมหาวิทยาลัย มีการตรวจสอบประวัติ เพื่อบันทึกข้อมูลของผู้เข้าพักหอพัก หอพักเป็นลักษณะอาคาร 4 วิง สูง 4 ชั้น จะแบ่งออกเป็น หอพักหญิง 2 หอ ได้แก่ U1 และ U2 และหอพักชาย 2 หอ ได้แก่ U3 และ U4 
ชมรม
การเข้าร่วมกิจกรรมชมรมในมหาวิทยาลัยเอเชียน ไม่มีการจำกัดชั้นปี มหาวิทยาลัยเปิดให้นิสิตในแต่ละคณะรวมกันและพบกันกับนิสิตคณะอื่นๆ เพื่อพบปะสังสรรค์และแลกเปลี่ยนความคิดเห็น โดยแบ่งเป็น 4 ชมรม ได้แก่และมีชมรมที่จัดขึ้นโดยคณะกรรมการสภานักศึกษา โดยจัดขึ้นปีละ 1 ครั้ง คือ ชมรมค่ายอาสาพัฒนาสังคม
เพลงชาติจิบูตี
เพลงชาติจิบูตี ประกาศใช้เมื่อปี พ.ศ. 2520 หลังจากประเทศนี้ได้รับเอกราชจากฝรั่งเศส ประพันธ์คำร้องโดยเอเดน เอลมิ (Aden Elmi) ทำนองโดย อับดิ โรเบลห์ (Abdi Robleh)
เทียอ้วนจี้
เทียอ้วนจี้ (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นหัวหน้ากองโจรของกลุ่มโจรโพกผ้าเหลือง เทียอ้วนจี้ได้นำกองโจร 50,000 นาย ยกไปตีเมืองอิวจิ๋ว เล่าเอี๋ยนเจ้าเมืองจึงให้เล่าปี่ พร้อมด้วยกวนอู เตียวหุย ยกกองทหาร 500 ไปปราบโจร กงอกำลังทั้งสองยกไปประจันหน้ากันที่เขาไทเหียงสัน กวนอูได้เข้าต่อสู้กับเทียอ้วนจี้ และสามารถสังหารเทียอ้วนจี้ได้ในง้าวเดียว ส่วนกองโจรเมื่อนายตายก็หมดกำลังใจรบจึงถูกกองทหารของเล่าปี่ตีแตกพ่าย
บอกสุ้น
บอกสุ้น (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก นายทหารเอกของเตียวเอี๋ยง เจ้าเมืองเสียงตง เมื่อกองทัพ 18 หัวเมืองนำโดยอ้วนเสี้ยวได้ตั้งขึ้นเพื่อกำจัดตั๋งโต๊ะ อ้วนเสี้ยวได้แบ่งกำลังไป 8 หัวเมืองไปประชิดด่านเฮาโลก๋วน ลิโป้บุตรบุญธรรมของตั๋งโต๊ะจึงได้ไปเตรียมป้องกันที่ด่านเฮาโลก๋วน บอกสุ้นได้ขออาสาไปรบกับลิโป้ แต่ก็ถูกลิโป้สังหารเสียชีวิต
วงศ์นกยาง
นกยาง หรือ นกกระยาง () เป็นนกวงศ์หนึ่ง ที่อยู่ในอันดับนกกระสา (Ciconiiformes) ใช้ชื่อวงศ์ว่า Ardeidae
มีลักษณะโดยรวม คือ เป็นนกน้ำที่มีทั้งขนาดเล็ก, ขนาดกลาง และขนาดใหญ่มีคอและขายาว มักพบเดินท่องน้ำหากินหรือยืนนิ่งบนกอหญ้าหรือพืชน้ำ คอยใช้ปากแหลมยาวจับสัตว์น้ำเล็ก ๆ หรือแมลงบนพื้นเป็นอาหาร ขณะบินจะพับหัวและคอแนบลำตัว เหยียดขาไปข้างหลัง ทำรังรวมกันอยู่เป็นกลุ่มใหญ่บนต้นไม้ ใช้กิ่งไม้สานกันอย่างหยาบ ๆ พบทั้งหมด 61 ชนิดทั่วโลก พบในประเทศไทย 20 ชนิด หากินในเวลากลางวันนกยาง หรือ นกกระยาง เป็นนกที่ปรากฏอยู่ในความเชื่อร่วมของชาวเอเชียหลายชนชาติ ที่เกี่ยวข้องหรือเกี่ยวพันกับพิธีศพหรือความตาย โดยชาวญี่ปุ่นเรียกว่า "ตันโจะ" (; "อันเป็นชื่อร่วมกับนกกระเรียนมงกุฎแดง") เชื่อว่าเป็นนกที่เป็นพาหนะนำพาดวงวิญญาณผู้ตายไปสู่สัมปรายภพ หรือหลักฐานทางโบราณคดีของเวียดนาม ย้อนไปในยุควัฒนธรรมดงเซินเมื่อ 2,500 ปีก่อน ปรากฏรูปนกในกลองมโหระทึก เชื่อกันว่าเป็นนกยาง (บ้างก็ว่าเป็นนกกระเรียน)
ในความเชื่อของชาวโตบา กลุ่มปฐมชาติของเกาะซาโมเซอร์ ในเกาะสุมาตรา อินโดนีเซีย มีการเก็บศพไว้ภายในอาคารที่มีรูปทรงคล้ายบ้าน เรียกอาคารนี้ว่า "โจโร" (joro) จากภาพถ่ายเก่าปี ค.ศ. 1920 
ปรากฏลักษณะของอาคารนี้มีห้องเป็นรูปสี่เหลี่ยม ยกพื้นเรือนสูง และบนหลังคามีโลงศพจำลอง และมีนกสองตัวยืน เรียกว่า "มานุก-มานุก" (manuk-manuk) มีหน้าที่ปกป้องดวงวิญญาณของผู้ตายตลอดการเดินทางไปสู่โลกหน้า เชื่อกันว่าเป็นนกกระยาง
เมฆแมเจลแลน
เมฆแมเจลแลนทั้งสองแห่ง เป็นดาราจักรแคระชนิดไร้รูปแบบ และเป็นดาราจักรสมาชิกอยู่ในกลุ่มท้องถิ่น ครั้งหนึ่งเคยเชื่อกันว่าดาราจักรทั้งสองนี้โคจรอยู่รอบ ๆ ทางช้างเผือกของเรา แต่งานวิจัยยุคใหม่ชี้ให้เห็นว่าไม่ได้เป็นเช่นนั้น
เมฆแมเจลแลนเป็นที่รู้จักกันมานานแล้วตั้งแต่ยุคโบราณในตะวันออกกลาง การอ้างอิงถึงเมฆแมเจลแลนใหญ่ครั้งแรกทำโดยนักดาราศาสตร์ชาวเปอร์เซียชื่อ อัล ซูฟี ในหนังสือ "Book of Fixed Star" ที่เขาเขียนในปี ค.ศ. 964 เรียกดาราจักรนี้ว่า "Al Bakr" ซึ่งหมายถึง "แกะแห่งอาหรับใต้" ทั้งยังระบุด้วยว่าทางตอนเหนือของคาบสมุทรอาหรับกับในแบกแดดไม่สามารถมองเห็นดาราจักรนี้ แต่จะมองเห็นได้จากช่องแคบบับเอลมันเดบที่ละติจูด 12°15' เหนือ
ในยุโรป คณะสำรวจของเฟอร์ดินานด์ มาเจลลัน เป็นผู้แรกที่สังเกตเห็นเมฆนี้ในระหว่างการแล่นเรือรอบโลกระหว่างปี ค.ศ. 1519-1522 โดยมีการบันทึกไว้โดยอันโตนีโอ ปีกาเฟตตา อย่างไรก็ดีการเรียกชื่อเมฆเหล่านี้ตามนามสกุลของมาเจลลันยังไม่เป็นที่แพร่หลายนักจนเวลาผ่านไปอีกนาน ในรายการดวงดาว "Uranometria" ของไบเออร์ นักดาราศาสตร์ชาวเยอรมันเรียกเมฆทั้งสองนี้ว่า "นูเบคูลาใหญ่" (Nubecula Major) และ "นูเบคูลาเล็ก" (Nubecula Minor) แม้ในแผนที่ดาวฉบับปี ค.ศ. 1756 ของลาซายล์ นักดาราศาสตร์ชาวฝรั่งเศส เมฆทั้งสองนี้ก็ยังมีชื่อว่า "Le Grand Nuage" กับ "Le Petit Nuage" (ภาษาฝรั่งเศส มีความหมายว่า "เมฆใหญ่" และ "เมฆเล็ก" ตามลำดับ)
วัดสุวรรณคีรีวิหาร
=สภาพฐานะและที่ตั้งวัด=
วัดสุวรรณคีรีวิหาร(ชื่อเดิมวัดสุวรรณคีรีธาราม) หรือที่ชาวบ้านเรียกกันว่า วัดหน้าเมือง เป็นพระอารามหลวง ชั้นตรี ชนิดสามัญ ตั้งอยู่เลขที่ ๘ ถนนชาติเฉลิม ตำบลเขานิเวศน์ อำเภอเมือง วัดสุวรรณคีรีวิหาร หรือ วัดหน้าเมือง เป็นวัดแห่งแรกในจังหวัดระนอง เดิมวัดตั้งอยู่บริเวณสนามกีฬาจังหวัดในปัจจุบัน ต่อมาได้ประสบภัยธรรมชาติ และกลายเป็นวัดร้าง ต่อมาในปี พ.ศ. ๒๔๓๓ ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อคราวเสด็จประพาสหัวเมืองฝั่งทะเลตะวันตก ทรงเห็นว่า วัดสุวรรณคีรีทารามประสบภัยธรรมชาติและเป็นวัดร้าง จึงโปรดเกล้า ฯ ให้พระยารัตนเศรษฐ๊ ผู้ว่าราชการเมืองระนองดำเนินการสร้างวัดนี้ขึ้นมาแทน (บริเวณ ถ.ชาติเฉลิม) พร้อมกับได้พระราชทานนามว่า "วัดสุวรรณคีรีวิหาร" ซึ่งชาวบ้านนิยมเรียกว่า "วัดหน้าเมือง" จังหวัดระนอง สังกัดคณะสงฆ์มหานิกาย
อาณาเขต
ลำดับเจ้าอาวาส
ปูชนียวัตถุ ได้แก่
- เจดีย์ศิลปะพม่า ชื่อ "พระเจดีย์ดาธุ" สูง 10 เมตร มีอายุกว่า 70 ปี สร้างโดยชาวพม่า ซึ่งเป็นโหรในราชวัง อพยพมาอยู่ในจังหวัดระนอง ตั้งอยู่บริเวณวัดหน้าเมือง เพราะความศรัทธาในพุทธศาสนา จึงอุทิศใจกายสร้างขึ้นมาด้วยทุนทรัพย์ของตัวเอง ก่อนสิ้นใจ ด้วยความเชื่อว่า ผู้ใดสร้างเจดีย์จะเป็นการสร้างบุญบารมี ให้กับผู้สร้างไปทุกภพทุกชาติไป
- พระอุโบสถ มีพระพุทธรูปยืนทรงเครื่องลวดลายดอกพิกุล สมัยต้นรัตนโกสินทร์ งดงามมาก นอกจากนี้ยังมีพระประธานพระพุทธรูปหินอ่อน ธรรมมาสน์ที่รัชกาลที่ 5 ทรงพระราชทาน 
- ศาลาการเปรียญซึ่งพื้นเป็นลายกระเบื้องเขียนด้วยมือซึ่งวิจิตรงดงามทีเดียว
งานประจำปี คือ
งานสัปดาห์ส่งเสริมพระพุทธศาสนาเนื่องในวันวิสาขบูชาและสมโภชพระเจดีย์ดาธุประจำปี
ในวันวิสาขบูชาของทุกปี(ขึ้น 15 ค่ำ เดือน 6) จังหวัดระนองได้มีการจัดงานสัปดาห์ส่งเสริมพระพุทธศาสนาเนื่องในวันวิสาขบูชา ในทุกๆปีจะมีผู้เลื่อมใส ทั้งชาวไทยและพม่า มาร่วมกันห่มผ้าพระเจดีย์ดาธุ จำนวนมาก นอกจากนี้ยังมีการประกวดร้องเพลง ประกวดก่อเจดีย์ทราย การแสดงบนเวทีทั้งชาวไทยและพม่า จัดนิทรรศการ ฉายวิดิทัศน์ เกี่ยวกับพุทธประวัติ
วัดหน้าเมืองจึงเป็นวัดที่ชาวไทย และชาวพม่า ในจังหวัดระนองให้ความนับถือ และมาร่วมกิจกรรมทำบุญที่วัดอยู่เป็นประจำ
แคลอรี่ส์ บลาห์ บลาห์
แคลอรี่ส์ บลาห์ บลาห์ () เป็นนักร้องคู่ดูโอสัญชาติไทย ในสังกัด จีเอ็มเอ็ม แกรมมี่ มีสมาชิกคือ “ป๊อป - ปองกูล สืบซึ้ง” และ “วิน - อัศวิน ดุริยางกูร” โดยมีผลงานอัลบั้มแรกคือ อัลบั้ม "Calories" ต่อมาออกผลงานอัลบั้มที่นำเพลงเก่ามาทำใหม่ในชุด "Coffee Break" และชุด "Big Man & a Little Jazz" ที่มีเพลงดังอย่าง “ยืนยัน” มิวสิควิดีโอเพลงแรกจากอัลบั้มที่ได้สายป่าน - อภิญญา สกุลเจริญสุข มาเป็นนางเอก
หลังจากที่ห่างหายไป 3 ปีกับอัลบั้มแรกจึงออกผลงานอัลบั้มชุดที่ 2 "Hi season" ที่มีซิงเกิ้ลแรก อย่างเพลง "ฤดูอกหัก" และเพลงที่ 2 คือ "อย่าไปไหนอีกนะ" ต่อมาออกผลงานอัลบั้มตามมาอีก เช่น "Green wave Cover Night Plus By Calories Blah Blah" (2552), "Sugar added" (2552), "Love Delivery" (2553) และมีอัลบั้มรวมเพลงของแคลอรี่ส์ บลาห์ บลาห์ ในชื่อ "Calories" (Extra LOVE XL)
ในปี 2555 ปองกูล สืบซึ้งและอัศวิน ดุริยางกูร ได้ออกมาประกาศว่าขอยุติการเป็นวงแคลอรี่ส์ บลาห์ บลาห์ เนื่องจากการทำงานช่วงหลังของเขาทั้งสองคนมีปัญหา โดยหลังจากนี้ป๊อปเองจะมีผลงานเพลงในฐานะศิลปินเดี่ยวของเขาออกมาภายใต้สังกัดแกรมมี่ ส่วนวินได้หาต้นสังกัดใหม่และทำเพลงในแบบที่เป็นตัวเอง ต่อมาได้เป็นหนึ่งในสมาชิกของวง Way Station ในสังกัดสหภาพดนตรี
หม่อมราชวงศ์สุวพันธุ์ สนิทวงศ์
พันตรี หม่อมราชวงศ์สุวพันธุ์ สนิทวงศ์ หรือชื่อเล่นว่า ใหญ่ (12 พฤศจิกายน พ.ศ. 2406-21 มกราคม พ.ศ. 2469) เป็นโอรสในพระวรวงศ์เธอ พระองค์เจ้าสายสนิทวงศ์ กับหม่อมเขียน
หม่อมราชวงศ์สุวพันธุ์ เข้าถวายตัวต่อพระบาทสมเด็จพระจุลจอมเกล้าเจ้าอยู่หัว ตั้งแต่อายุได้ 7 ปี และทรงเลือกให้เดินทางไปศึกษาในต่างประเทศ เพื่อสืบทอดวิชาแพทย์ต่อจากพระบิดา หม่อมราชวงศ์สุวพันธุ์เดินทางไปศึกษาที่สกอตแลนด์ ตั้งแต่ พ.ศ. 2415 เมื่ออายุ 9 ปี จบการศึกษาแพทย์ศาสตร์จากมหาวิทยาลัยเอดินเบิร์ก เดินทางกลับประเทศไทยเมื่อ พ.ศ. 2427
หม่อมราชวงศ์สุวพันธุ์ เข้ารับราชการเป็นผู้ช่วยของพระวรวงศ์เธอ พระองค์เจ้าสายสนิทวงศ์ พระบิดา ทั้งด้านกิจการแพทย์ และการทหาร ได้รับพระราชทานยศพันตรี ช่วยปรับปรุงกิจการทหาร ร่วมจัดตั้งกรมยุทธนาธิการทหาร และเป็นเลขานุการพระบิดา ที่ดำรงตำแหน่งผู้ช่วยผู้บัญชาการทหารเรือ
หม่อมราชวงศ์สุวพันธุ์ สนิทวงศ์ กราบบังคมทูลลาออกจากราชการ พร้อมกับพระวรวงศ์เธอ พระองค์เจ้าสายสนิทวงศ์ เมื่อ พ.ศ. 2433 เพื่อประกอบกิจการส่วนตัวร่วมกับพระบิดา เป็นผู้ได้รับสัมปทานขุดคลองฝั่งตะวันออกของแม่น้ำเจ้าพระยา ทางตอนเหนือของพระนคร จากตำบลบ้านใหม่ วัดเทียนถวาย ปทุมธานี ไปถึงนครนายก ในนามบริษัทขุดคลองแลคูนาสยาม คลองนี้ได้รับพระราชทานนามว่า "คลองรังสิตประยุรศักดิ์" หรือ "คลองรังสิต"
หม่อมราชวงศ์สุวพันธุ์ สนิทวงศ์ ป่วยเป็นโรคไตพิการเรื้อรัง ถึงแก่อนิจกรรมเมื่อวันที่ 21 มกราคม พ.ศ. 2469 อายุ 62 ปี
"สุวพันธุ์" คือชื่อที่รับพระราชทาน ชื่อ "สุวพรรณ" นั้นท่านเปลี่ยนเองในปลายอายุของท่าน "สนิทวงศ์" ในอักษรโรมัน สะกดว่า Sanidvongs ส่วนชาวต่างชาติเรียกท่านว่า ดอกเตอร์ใหญ่ (Dr. Yai)
จำเริญ บุนนาค ธิดาพระยาอรรคราชนาถภักดี (หวาด บุนนาค) ราชนิกูล มีบุตร-ธิดา 8 คน คือ 
ธิดาศาสนาจารย์กิมเฮง มังกรพันธ์ และนางทองอยู่ ปักษานนท์ มีบุตรธิดาจำนวน 4 คน ได้แก่มีบุตร รวม 3 คน
1 หม่อมหลวง บัว สนิทวงศ์ สมรสกับ นาง แถม สนิทวงศ์ ณ อยุธยา (สกุลเดิม เหลี่ยมจันทร์)
2 หม่อมหลวง นาวี สนิทวงศ์ สมรสกับ นาง อาบ ชูโต
3 หม่อมหลวงประพันธ์ สนิทวงศ์ (29 เม.ย. 2462 - มี.ค. 2546) สมรสกับ มรว ทรงศรี ศรีธวัช
===นางสอางค์ ถมังกิจ มารดา หม่อมหลวงวิโรจน์ สนิทวงศ์
 ===นางสอิ้ง สนิทวงศ์ ณ อยุธยา มารดา หม่อมหลวงมัลลิกา สนิทวงศ์ (กมลคนธ์) สมรสกับ นาย กฤช กมลคนธ์ 
===นางจำรัส เจนใจวิทย์ มารดา หม่อมหลวงสารภี สนิทวงศ์ (หงสนันทน์) สมรสกับ นาย ประเสริฐ หงสนันท์
น้ำเกลือเข้มข้น
น้ำเกลือเข้มข้น หรือ ไบรน์ () หมายถึงน้ำที่มีเกลือ (NaCl) ละลายอยู่ในระดับอิ่มตัวหรือใกล้อิ่มตัว น้ำเกลือเข้มข้นสามารถนำไปสู่การตกผลึกของเกลือในการทำนาเกลือ หรือใช้ประโยชน์ในการถนอมอาหาร คือการดองเค็มผัก ปลา และเนื้อสัตว์ต่างๆ สามารถเก็บรักษาเนยแข็งชนิด Halloumi และ Feta ได้ด้วย
น้ำเกลือเข้มข้นถูกใช้เป็นของไหลสำหรับการนำพาความร้อนจากสถานที่หนึ่งไปยังอาคารบ้านเรือนในบริเวณภูมิอากาศหนาว เนื่องจากการเพิ่มเกลือในน้ำจะทำให้จุดเยือกแข็งของน้ำลดลงและไม่ทำให้แข็งตัว ที่ความเข้มข้น 23.3% จุดเยือกแข็งของน้ำเกลือจะลดลงไปอยู่ที่ −21 ℃ (252.15 K, −6 ℉)
ที่อุณหภูมิ 15.5 ℃ (288.65 K, 60 ℉) น้ำเกลือเข้มข้นที่อิ่มตัวจะมีปริมาณเกลือ 26.4% โดยน้ำหนัก (น้ำเกลือ 100 ดีกรี) และที่อุณหภูมิ 0 ℃ (273.15 K, 32 ℉) น้ำเกลือจะอิ่มตัวที่ 26.3%
โอมนิ (ล้อ)
ล้อโอมนิเป็นล้อที่มีลักษณะพิเศษ โดยจะมีล้อที่มีขนาดเล็ก ๆ วางขวางซ้อนอยู่ในล้อหลัก ทำให้สามารถเคลื่อนที่ในแนวตั้งและแนวนอนได้อย่างอิสระ มีความคล่องตัวสูง
คุณหมาไฮโซ โกบ้านนอก
คุณหมาไฮโซ โกบ้านนอก () ออกฉายวันที่ 3 ตุลาคม พ.ศ. 2551 กำกับโดย Raja Gosnell.
หม่อมหลวงสร้อยระย้า ยุคล
หม่อมหลวงสร้อยระย้า ยุคล ท.จ.ว.(ราชสกุลเดิม: สนิทวงศ์; 4 ตุลาคม พ.ศ. 2452 — 28 ธันวาคม พ.ศ. 2527) คุณท่านเป็นหม่อมเอกในพระเจ้าวรวงศ์เธอ พระองค์เจ้าภาณุพันธุ์ยุคล
หม่อมหลวงสร้อยระย้าเป็นธิดาของหม่อมราชวงศ์สุวพันธุ์ สนิทวงศ์ กับยี่สุ่น สนิทวงศ์ ณ อยุธยา (สกุลเดิม มังกรพันธ์) เสกสมรสกับพระเจ้าวรวงศ์เธอ พระองค์เจ้าภาณุพันธุ์ยุคล เมื่อวันที่ 17 พฤศจิกายน พ.ศ. 2475 มีพระโอรส-ธิดา 3 พระองค์ คือ
หม่อมหลวงสร้อยระย้า ถึงแก่อนิจกรรมเมื่อวันที่ 28 ธันวาคม พ.ศ. 2527 อายุ 75 ปี และพระราชทานเพลิงศพ ณ เมรุหน้าพลับพลาอิสริยาภรณ์ วัดเทพศิรินทราวาส เมื่อวันที่ 2 มีนาคม พ.ศ. 2528
ซาร์ยา
ซาร์ยา ( ในภาษารัสเซียแปลว่า รุ่งอรุณ) เป็นส่วนประกอบแรกของสถานีอวกาศนานาชาติ (อังกฤษ: International Space Station; ISS)
ทำหน้าที่ผลิตกระแสไฟฟ้าขับเคลื่อนและนำทางการประกอบในช่วงต้น ตอนนี้ทำหน้าที่เป็นโมดูลสำหรับเก็บของทั้งด้านในโมดูลและถังน้ำมันด้านนอก มีน้ำหนัก 19,300 กิโลกรัม (42,600 ปอนด์) ยาว 12.55 เมตร (41.2 ฟุต) ส่วนกว้างที่สุด 4.1 เมตร (13.5 ฟุต) ถูกพัฒนามาจากยานอวกาศซัลยุต สร้างขึ้นที่สถานีวิจัยและอุตสหกรรมทางอวกาศครุนนิเชฟ (ภาษาอังกฤษ Khrunichev State Research and Production Space Center; KhSC) ที่กรุงมอสโก ประเทศรัสเซีย แต่บางส่วนผลิตขึ้นโดยบริษัทลอคฮีดของสหรัฐอเมริกา ส่วนผู้ออกเงินและเป็นเจ้าของจริงๆ ก็คือสหรัฐอเมริกา ใช้เวลาในการสร้างตั้งแต่ ธันวาคม ค.ศ. 1994 - มกราคม ค.ศ. 1998 มีท่าเทียบจอด 3 จุด คือด้านหน้าใช้สำหรับเชื่อมต่อกับยาน Unity Module ด้านหลังใช้สำหรับเชื่อมต่อกับยาน Zvezda ด้านข้างใช้สำหรับเชื่อมต่อกับยานโซยูซ หรือ ยานโปรเกรซ ของรัสเซีย หรือ Docking Cargo Module
ซาร์ยามีแผงรับพลังงานแสงอาทิตย์ 2 อัน เพื่อใช้ในการผลิตพลังงานทางด้านข้าง ขนาด 10.67 เมตร คูณ 3.35 เมตร และแบตเตอรรี่ชนิด nickel-cadmium 6 ตัว ที่ให้พลังงานราว 3 กิโลวัตต์ ซาร์ยาถูกส่งจากพื้นโลกขึ้นไปยังอวกาศโดยจรวดโปรตอน ของประเทศรัสเซีย ที่ฐานยิงจรวด Baikonur Cosmodrome ประเทศคาซัคสถาน เมื่อวันที่ 20 พฤศจิกายน ค.ศ. 1998 ไปที่ความสูง 400 กิโลเมตร (250 ไมล์) และออกแบบมาให้ใช้งานได้นานอย่างน้อย 15 ปี และในวันที่ 4 ธันวาคม ค.ศ. 1998 กระสวยอวกาศ Endeavour ได้นำส่ง Unity module ที่ทำขึ้นโดยสหรัฐอเมริกาไปเชื่อมต่อ แล้วต้องรอนานเกือบ 6 ปี (ล่าช้าจากที่วางแผน 1 ปีครึ่ง) ส่วน Zvezda Module ที่ทำขึ้นโดยรัสเซีย ได้ไปเชื่อมต่อเมื่อวันที่ 12 กรกฎาคม ค.ศ. 2000
วงศ์จำปา
วงศ์จำปี หรือ วงศ์จำปา () ลักษณะที่เด่นชัดของวงศ์นี้คือ มีหูใบที่เด่นชัด และจะมีรอยแผลของหูใบตามโคนของใบ (เกิดจากการหลุดร่วงของหูใบ) ชัดเจน พืชในวงศ์นี้แบ่งได้เป็น
ลักษณะทางพฤกษาศาสตร์ของพืชวงศ์นี้ ได้แก่ เป็นไม้ยืนต้นหรือพุ่มไม้ ไม่ผลัดใบกิ่งอ่อนมีข้อปล้องและรูอากาศ(ช่องเลนทิเซล)ชัดเจน ใบเดี่ยวรูปหอก ขอบเรียบ ติดเรียงเวียน มีหูใบขนาดใหญ่หุ้มตาหรือยอดอ่อน เมื่อหูใบหลุดร่วงจึงเกิดรอยแผลเป็นวงนอกรอบกิ่งและรอยแผลที่ด้านในของก้านใบ ดอกเดี่ยว เกิดที่ปลายกิ่งหรือซอกใบ ดอกขนาดใหญ่ กลิ่งหอมแรง เป็นดอกสมบูรณ์เพศ มีสมมตราตามรัศมี ฐานรองดอกยืดขยายขึ้นเป็นรูปกรวยคว่ำเป็นที่เรียงเวียนติดของเกสรเพศเมีย กลีบรวม 6-9 กลีบ หรือมากกว่า กลีบแข็งเปราะ เกสรเพศผู้จำนวนมาก อยู่แยกกัน อับเกสรหันเข้าหากลางดอก เกสรเพศเมียจำนวนมากแยกกัน เรียงเวียนบนฐานรองดอก รังไข่เหนือวงกลีบมี 1 ห้อง มีเม็ดไข่ 2 เม็ด ผลกลุ่ม รวมกันเป็นพวง ผลย่อยเป็น follicle เมล็ดขนาดใหญ่ มีสายขั้วเมล็ดยาว โยงยึดติดกับผนังด้านในของผล
กระจุกดาวแฝด
กระจุกดาวแฝด () เป็นชื่อสามัญที่ใช้เรียกกระจุกดาวเปิดสองแห่ง NGC 884 และ NGC 869 ซึ่งสามารถมองเห็นได้ด้วยตาเปล่า กระจุกดาวทั้งสองอยู่ใกล้ๆ กันในกลุ่มดาวเพอร์ซีอัส โดยอยู่ห่างจากเราไปประมาณ 7,600 และ 6,800 ปีแสง ตามลำดับ จะเห็นว่ากระจุกดาวทั้งสองก็อยู่ใกล้กันมากเช่นเดียวกันในห้วงอวกาศ
กระจุกดาวแฝดคู่นี้ถือเป็นกระจุกดาวอายุค่อนข้างน้อย โดย NGC 869 มีอายุประมาณ 5.6 ล้านปี และ NGC 884 มีอายุราว 3.2 ล้านปี ทั้งนี้อ้างอิงจาก "2000 Sky Catalogue" ขณะที่กระจุกดาวลูกไก่มีอายุโดยประมาณอยู่ระหว่าง 75 ล้านปีถึง 150 ล้านปี
กระจุกดาวทั้งสองมีปรากฏการณ์การเคลื่อนไปทางน้ำเงิน NGC 869 กำลังเคลื่อนเข้าหาโลกด้วยความเร็ว 22 กิโลเมตร/วินาที ส่วน NGC 884 ก็เดินทางเข้าหาโลกด้วยความเร็วใกล้เคียงกันคือ 21 กิโลเมตร/วินาที ลำดับความร้อนสูงที่สุดของมันบนแถบลำดับหลักของดาวฤกษ์อยู่ที่ระดับสเปกตรัม B0
น้ำจืด
น้ำจืด หมายถึงน้ำในแหล่งน้ำทั่วไปอาทิ บ่อน้ำ ทะเลสาบ แม่น้ำ ลำธาร เป็นต้น ที่ซึ่งมีเกลือและของแข็งอื่นละลายอยู่ในระดับต่ำ มีความหนาแน่นน้อย นั่นคือน้ำจืดไม่ได้เป็นน้ำเค็มและน้ำกร่อย น้ำจืดสามารถเป็นผลผลิตของน้ำทะเลที่เอาเกลือออกแล้วได้
น้ำจืดเป็นทรัพยากรหมุนเวียนที่สำคัญต่อสิ่งมีชีวิตบนบกเป็นส่วนใหญ่ และเป็นที่จำเป็นต่อมนุษย์สำหรับน้ำดื่ม และใช้ในเกษตรกรรม เป็นต้น องค์การสหประชาชาติได้คาดการณ์ไว้ว่า ประชากรโลกประมาณร้อยละ 18 ขาดแคลนน้ำดื่มที่ปลอดภัย
มีการนิยามว่าน้ำจืดคือน้ำที่มีเกลือละลายอยู่น้อยกว่า 0.5 ส่วนในพันส่วน (ppt) น้ำจืดพบได้ทั้งแหล่งน้ำบนดินเช่น แม่น้ำลำธาร คลอง ทะเลสาบ ฯลฯ ไม่ว่าจะเกิดขึ้นโดยธรรมชาติหรือมนุษย์สร้างขึ้นมาเอง และรวมไปถึงแหล่งน้ำใต้ดิน ต้นกำเนิดวัฏจักรน้ำคือหยาดน้ำฟ้าที่อยู่ในชั้นบรรยากาศของโลก ในรูปของฝนและหิมะ
น้ำจืดในธรรมชาติมีเพียงร้อยละ 3 เท่านั้นจากปริมาณน้ำทั้งหมดในโลก ซึ่งสองในสามจากจำนวนนี้เป็นน้ำแข็งตามยอดเขาหรือขั้วโลก ร้อยละ 0.3 เท่านั้นที่เป็นน้ำบนดิน ที่เหลือเป็นน้ำใต้ดิน ทะเลสาบน้ำจืดอย่างทะเลสาบไบคาลในรัสเซียและทะเลสาบทั้งห้าในอเมริกาเหนือ มีปริมาณน้ำจืดบนผิวดินถึงเจ็ดในแปดส่วน หนองน้ำอย่างแม่น้ำแอมะซอนแม้จะกินพื้นที่กว้างขวาง แต่ปริมาณน้ำเฉลี่ยต่อพื้นที่ก็มีปริมาณน้อยมาก และในชั้นบรรยากาศก็มีน้ำอยู่ร้อยละ 0.04
ปืนใหญ่
ปืนใหญ่ () หมายถึง อาวุธปืนที่มีความกว้างปากลำกล้องตั้งแต่ 20 มิลลิเมตรขึ้นไป โดยมีระยะยิงกลางถึงไกล มีอำนาจทำลายล้างสูง ใช้การยิงหัวกระสุนด้วยแรงดันจากการเผาไหม้ดินส่งกระสุนให้เกิดก๊าซจนเคลื่อนที่ออกไป โดยสามารถทำการยิงได้ทั้งแนววิถีราบหรือวิถีโค้ง โดยภายในหัวกระสุนจะบรรจุวัตถุระเบิดและตัวจุดชนวน เมื่อหัวกระสุนตกกระทบเป้าหมายจะเกิดการระเบิดสร้างความเสียหายอย่างรุนแรง ปัจจุบันคำว่า "ปืนใหญ่" (Cannon) ในภาษาอังกฤษเริ่มถูกใช้น้อยลง โดยถูกทดแทนด้วยคำเรียกปืนขนาดลำกล้องใหญ่ประเภทต่างๆ ที่ถูกพัฒนาขึ้นในสมัยต่อๆมา เช่น ปืน howitzer หรือ ปืน mortar (ปืนครก) แต่ในภาษาไทยมักเรียกรวมว่าเป็น "ปืนใหญ่" ทั้งหมด
ประเทศจีนเป็นชาติแรกที่ประดิษฐ์ดินปืนขึ้นใช้ได้ และแนวคิดปืนใหญ่เริ่มปรากฎขึ้นในแผ่นดินจีน ในช่วงราชวงศ์ซ่ง หรือราวศตวรรษที่ 12 โดยปรากฎหลักฐานเป็นหนึ่งในรูปปั้นของงานแกะสลักหินแห่งต้าจู๋. อย่างไรก็ดี ปืนใหญ่ไม่ได้รับการผลิตขึ้นใช้จริงจนกระทั่งศตวรรษที่ 13. ในปีคริสต์ศักราช 1288 มีการบันทึกว่า กองทัพของราชวงศ์หยวนมีปืนใหญ่มือไว้ใช้ในการรบ. หลังจากนั้นเทคโนโลยีปืนใหญ่ก็เริ่มปรากฎตัวขึ้นในยุโรปในราวต้นศตวรรษที่ 14.
การพัฒนาการทางเทคโนโลยีในช่วงปลายของศตวรรษที่ 15 ทำให้ปืนใหญ่มีความคล่องตัวขึ้น และสามารถนำไปใช้ในยุทธวิธีที่มีความหลากหลาย รถลากปืนใหญ่ทำให้ปืนใหญ่ขนาดกลาง และขนาดย่อมสามารถเคลื่อนย้ายได้ง่ายขึ้น. นอกจากนี้สูตรดินปืนที่พัฒนาใหม่ การสร้างลูกปืนใหญ่ที่หล่อจากโลหะทั้งลูก (cast-iron projectile) และการกำหนดขนาดลำกล้องมาตรฐาน ทำให้ปืนใหญ่มีแสนยานุภาพสูง และน่าเกรงขามขึ้นแม้จะมีขนาดลำกล้องไม่ใหญ่โตนัก. ในการศึกระหว่างอังกฤษและสก็อตแลนด์ ในยุทธการที่ฟล็อดเดน ปี 1513 ปืนใหญ่สนามขนาดเบาของกองทัพอังกฤษสามารถยิงข่มปืนใหญ่ปิดล้อม (siege cannon).
ปืนใหญ่ในประเทศไทยนั้นนำมาใช้เป็นเวลาช้านานแล้ว หนังสือวิวัฒนาการแห่งศัสตราวุธในกองทัพบกไทย ว่า มีการใช้ปืนใหญ่สมัยสุโขทัย ชวาเก็บปืนใหญ่ไทยจำนวน 2 กระบอกจากการรบกับพวกมัชฌปาหิตในสงครามตีเมืองชวาประมาณ พ.ศ. 1857 และมีบันทึกในพระราชพงศาวดารว่า ในสมัยสมเด็จพระราเมศวร กองทัพอยุธยาใช้ปืนใหญ่ยิงกำแพงเมืองเชียงใหม่พังไป 5 วา กฎหมายสมัยสมเด็จพระบรมไตรโลกนาถก็กล่าวถึงหน่วยทหารปืนใหญ่เช่นกัน อนึ่ง หลังจากที่โปรตุเกสเดินทางเข้ามาถึงกรุงศรีอยุธยาในสมัยสมเด็จพระรามาธิบดีที่ 2 ก็เริ่มมีการซื้อปืนใหญ่ของโปรตุเกสเข้ามาประจำการในกองทัพกรุงศรีอยุธยา
อย่างไรก็ตาม การหล่อปืนใหญ่ของของอยุธยานั้นมีคุณภาพดีเป็นที่เลื่องลือมาก โชกุนโทะกุงะวะ อิเอะยะสุเคยส่งสารมาทูลขอพระราชทานปืนใหญ่และไม้หอมจากสมเด็จพระเอกาทศรถ นอกจากนี้ ในรัชกาลสมเด็จพระนารายณ์มหาราช พระองค์ทรงส่งปืนใหญ่ 2 กระบอก ที่ผลิตในอยุธยาไปถวายพระเจ้าหลุยส์ที่ 14 และได้มีบันทึกต่อมาว่า ปืนสองกระบอกนี้เองใช้ยิงทลายประตูคุกบาสตีย์ ปัจจุบัน ปืนคู่นี้ตั้งแสดงในพิพิธภัณฑ์ทหารบกฝรั่งเศส
บัลลูนอากาศร้อน
บัลลูนอากาศร้อน () เป็นอากาศยานชนิดให้ความร้อนด้วยถุงเก็บความร้อนใช้หลักการความดันอากาศในการประดิษฐ์
บัลลูนอากาศร้อนเป็นอากาศยานเพื่อใช้ในการเคลื่อนที่ในอากาศได้เป็นชนิดแรกของโลก โดยมีการนำมาใช้จริงในวันที่ 21 พฤศจิกายน ค.ศ. 1783 ที่กรุงปารีส บัลลูนจะมีถุงหรือซองเก็บอากาศที่ร้อนและมีความหนาแน่นต่ำกว่าอากาศที่อยู่นอกถุง จึงทำให้มันลอยขึ้นจากพื้นได้ ตัวถุงมักทำด้วยผ้าใบไนลอนและจะเป็นถุงเปิดทางด้านล่าง เพื่อเปิดต่อกับทางเข้าของความร้อนและตัวถุงจะมีความดันใกล้เคียงบรรยากาศภายนอกข้างใต้ถุง มักจะมีตะกร้าหรือแคปซูลเพื่อเป็นแหล่งกำเนิดความร้อน โดยใช้แก๊สหรือเชื่อเพลิงร้อน โดยมีพื้นที่ในการใช้พื้นที่สำหรับผู้ควบคุมหรือผู้โดยสาร โดยใช้หลักการเคลื่อนที่ไปตามทิศทางของลมแต่ถ้าเรือเหาะชนิดอื่นๆจะมีเครื่องยนต์ในการบังคับการเคลื่อนที่และความเร็วในการเคลื่อนที่ได้
นีโอโซล
นีโอโซล () หรือบางครั้งเรียก นูโซล (nu soul) เป็นแนวเพลงย่อยของแนวเพลงอาร์แอนด์บีร่วมสมัย ดนตรีมักผสมผสามดนตรีโซลในยุค 70 และได้รับอิทธิพลจากแนวเพลงแจ๊ซ ฟังก์ ละติน แอฟริกัน ฮิปฮอป และดนตรีเฮาส์
คำว่านีโอโซลมีที่มาจากเคดาร์ มาสเซนเบิร์ก จากค่ายโมทาวน์ในช่วงปลายยุค 1990 โดยกลุ่มคนฟังแนวเพลงนี้มักจะสนใจเพลงใต้ดิน ไร้สังกัด และความเป็นโซลมากกว่าแนวเพลงกระแสหลัก
บันทึกวาจา
บันทึกวาจา () เป็นศัพท์ทางนิติศาสตร์ซึ่งมีหลายความหมาย ดังต่อไปนี้
รายนามผู้ประกาศข่าวและผู้รายงานข่าว สถานีโทรทัศน์ไทยพีบีเอส
"สำหรับรายนามผู้ประกาศและรายงานข่าวของสถานีฯในยุคก่อนหน้านี้ ดูรายละเอียดได้ที่ รายนามผู้ประกาศข่าวและผู้รายงานข่าว สถานีโทรทัศน์ไอทีวี และสถานีโทรทัศน์ทีไอทีวี"
รายนามผู้ประกาศข่าวและผู้รายงานข่าว สถานีโทรทัศน์ไทยพีบีเอส เรียงชื่อตามลำดับอักษร (หมายเหตุ
มีผู้ประกาศข่าวของไทยพีบีเอสบางรายที่เคยดำเนินงานในนามของ สถานีโทรทัศน์ไอทีวี และ สถานีโทรทัศน์ทีไอทีวี ยังคงปฏิบัติงานจนถึงปัจจุบัน และบางรายก็ได้กลับมาทำงานต่อภายใต้ชื่อปัจจุบันนี้) รายนามผู้ประกาศข่าวและผู้รายงานข่าวบางส่วนนำมาจากสปอตประชาสัมพันธ์ผู้ประกาศและผู้รายงานข่าวของสถานี
เมฆโมเลกุล
เมฆโมเลกุล () คือเมฆระหว่างดวงดาวชนิดหนึ่งที่มีความหนาแน่นมากและมีขนาดใหญ่พอจะทำให้เกิดการก่อตัวของโมเลกุลได้ โดยมากจะเป็นโมเลกุลของไฮโดรเจน (H) บางครั้งก็เรียกว่า "อนุบาลดาวฤกษ์" () ในกรณีที่มีการก่อตัวของดาวฤกษ์อยู่ภายใน
การตรวจจับโมเลกุลไฮโดรเจนโดยการสังเกตการณ์อินฟราเรดหรือการสังเกตการณ์คลื่นวิทยุจะทำได้ยากมาก ดังนั้นการตรวจจับมักใช้การสำรวจความมีอยู่ของ H โดยอาศัย CO (คาร์บอนมอนอกไซด์) โดยถือว่าสัดส่วนระหว่างการสะท้อนแสงของ CO กับมวล H เป็นค่าคงที่ แม้ว่าหลักการของสมมุติฐานนี้จะยังเป็นที่สงสัยอยู่ในการสังเกตการณ์ดาราจักรแห่งอื่นๆ
บริเวณเอช 2
บริเวณเอช 2 (หรือบางครั้งเรียกว่า เนบิวลาเปล่งแสง) เป็นกลุ่มเมฆเรืองแสงของแก๊สและพลาสมา อาจมีความกว้างได้ถึงหลายร้อยปีแสง ภายในเป็นแหล่งสำหรับการก่อตัวของดาวฤกษ์ ดาวฤกษ์สีน้ำเงินอายุน้อยที่ร้อนจัดที่เกิดจากการแก๊สจะแผ่แสงอัลตราไวโอเลตออกมาจำนวนมาก ทำให้เนบิวลารอบๆ เกิดการแตกประจุขึ้น
บริเวณเอช 2 อาจให้กำเนิดดาวฤกษ์ได้หลายพันดวงตลอดช่วงเวลาหลายล้านปี เมื่อถึงที่สุด การระเบิดของซูเปอร์โนวาและลมดาวฤกษ์อันรุนแรงจากดาวที่มีมวลมากที่สุดในกระจุกดาวจะทำให้แก๊สในบริเวณเอช 2 แตกกระจัดกระจายสลายไป เหลือทิ้งไว้แต่กลุ่มกระจุกดาวเหล่านั้น ดังตัวอย่างเช่น กระจุกดาวลูกไก่
ชื่อ "บริเวณเอช 2" มาจากการที่มันมีประจุของอะตอมไฮโดรเจนอยู่เป็นจำนวนมาก นักดาราศาสตร์จึงเรียกชื่อว่า H II (บริเวณเอช 1 เป็นอะตอมไฮโดรเจนที่เสถียรแล้ว แต่เอช 2 เป็นไฮโดรเจนโมเลกุล) บริเวณเอช 2 สามารถมองเห็นได้จากระยะห่างที่ไกลมากในเอกภพ ในการศึกษาดาราจักรภายนอก บริเวณเอช 2 จะมีความสำคัญมากเพื่อใช้ประเมินระยะห่างและองค์ประกอบทางเคมีของดาราจักรอันไกลโพ้นเหล่านั้น
เอ็นซิงก์
เอ็นซิงก์ () เป็นวงบอยแบนด์ที่เคยได้รับการเสนอชื่อเข้าชิงรางวัลแกรมมี่ และตั้งแต่ปี 1995 เอ็นซิงก์มียอดขายอัลบั้มมากกว่า 56 ล้านชุดทั่วโลก
พวกเขาเริ่มก่อตั้งวงในออร์แลนโด รัฐฟลอริดา ในปี 1995 ประกอบด้วยสมาชิกคือ จัสติน ทิมเบอร์เลค, เจซี ชาเซ, แลนซ์ เบสส์, โจอี ฟาโทน และ คริส เคิร์กแพทริก โดยชื่อของวงมาจากอักษรตัวสุดท้ายของชื่อพวกเขาในวง : Justi-N, Chri-S, Joe-Y, Lanste-N (ถึงแม้ว่าตัว 'N' จะมาจากสมาชิกดั้งเดิมที่ชื่อ Jason ก่อนที่จะเปลี่ยนมาเป็นแลนซ์)
อัลบั้มของพวกเขาในปี 2000 ที่ชื่อ "No Strings Attached" ขายได้ 1.1 ล้านชุดภายในวันเดียวและ 2.4 ล้านชุดใน 1 สัปดาห์ ทำให้พวกเขาสร้างสถิติเปิดตัวยอดขายในสัปดาห์แรกที่สุดในสหรัฐอเมริกา และเป็นอันดับ 5 ของโลก และอัลบั้มต่อมาในปี 2001 ที่ชื่อ "Celebrity" ก็ทำสถิติเป็นอัลบั้มที่มียอดขายในสัปดาห์เดียวสูงสุดเป็นอันดับ 2 นอกจากนี้พวกเขายังได้รับการเสนอชื่อเข้าชิงรางวัลแกรมมี่ และยังโชว์การแสดงในเวทีรางวัลออสการ์ ,เวิลด์ซีรีส์ ,ซูเปอร์โบว์ล และโอลิมปิก และยังเคยร่วมร้องหรืออัดเสียงกับศิลปินดังอย่าง แอโรสมิธ, แมรี เจ. ไบลจ์, บริตนีย์ สเปียรส์, เนลลี, ไมเคิล แจ็กสัน, เดอะแจ็กสันไฟฟ์, สตีวี วันเดอร์,เซลีน ดิออน และกลอเรีย เอสเตฟาน พวกเขายังเคยปรากฏตัวในซีรีส์การ์ตูนยอดนิยมเรื่อง" เดอะซิมป์สันส์" ในตอน "New Kids on the Blecch" ที่ออกอากาศเมื่อ 25 กุมภาพันธ์ ค.ศ. 2001 อีกด้วย
ในปี2013 วง 'N Sync ได้รวมตัวเฉพาะกิจในงาน เอ็มทีวี วีดีโอ มิวสิค อวอร์ด 2013 ที่ผ่านมา
เพทูลา คลาร์ก
เพทูลา คลาร์ก () เกิดเมื่อวันที่ 15 พฤศจิกายน ค.ศ. 1932 เป็นนักร้อง นักแสดง นักแต่งเพลงชาวอังกฤษ ที่มีผลงานโด่งดังในระดับนานาชาติในช่วงทศวรรษ 1960 โดยเฉพาะซิงเกิล "Downtown" และยังมียอดขายอัลบั้มรวม 70 ล้านชุดทั่วโลก เธอยังเป็นศิลปินหญิงเดี่ยวชาวอังกฤษที่ประสบความสำเร็จที่สุด ที่พูดถึงโดยหนังสือกินเนสบุ๊ก เป็นต้น
เธอยังถือสถิติเป็นศิลปินหญิงอังกฤษที่มีเพลงและอัลบั้มเข้าชาร์ตจากอดีตถึงปัจจุบันยาวนานที่สุด ยาวนานถึง 54 ปี จากปี 1954 โดยเมื่อเพลง "The Little Shoemaker" สามารถเข้าชาร์ตซิงเกิลใน 20 อันดับแรกในปี 2008 และผลงานอัลบั้มชุด "Then & Now: The Very Best of Petula Clark debuted" ติดชาร์ตในสัปดาห์แรกที่อันดับ 17 บนชาร์ตยูเคอัลบั้ม
พระมหาพิชัยราชรถ
พระมหาพิชัยราชรถ เป็นราชรถที่พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้สร้างขึ้นเมื่อปี พ.ศ. 2338 มีขนาดกว้าง 4.85 เมตร ความยาวรวมงอนรถ 18.00 เมตร (ความยาวเฉพาะตัวรถ 14.10 เมตร) สูง 11.20 เมตร น้ำหนัก 13.70 ตัน ปัจจุบันใช้กำลังพลฉุดชักจากกรมสรรพาวุธทหารบก 216 นาย
เมื่อแรกสร้างนั้นโปรดให้สร้างขึ้นเป็นราชรถขนาดใหญ่ตามโบราณราชประเพณีที่เคยมีมาแต่ครั้งกรุงศรีอยุธยา เพื่อเชิญพระบรมอัฐิสมเด็จพระปฐมบรมมหาชนกออกถวายพระเพลิง ณ พระเมรุมาศท้องสนามหลวง ในปี พ.ศ. 2339 หลังจากนั้นเมื่อสมเด็จพระพี่นางเธอ เจ้าฟ้ากรมพระเทพสุดาวดี สิ้นพระชนม์ ในปี พ.ศ. 2342 ก็โปรดให้อัญเชิญพระโกศทรงบนพระมหาพิชัยราชรถออกพระเมรุอีกครั้ง และนับจากนั้นพระมหาพิชัยราชรถเชิญพระโกศพระบรมศพพระมหากษัตริย์ พระบรมราชินี และพระบรมวงศ์ชั้นสมเด็จเจ้าฟ้าในสมัยต่อๆ มา
พระมหาพิชัยราชรถ ใช้ทรงพระบรมอัฐิสมเด็จพระปฐมบรมมหาชนก เป็นพระองค์แรก และทรงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร เป็นพระองค์ล่าสุด โดยพระมหาพิชัยราชรถใช้ในราชการครั้งล่าสุดเมื่อปี 2560 ในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช จนถึงปัจจุบัน ได้มีการเชิญพระมหาพิชัยราชรถในงานพระบรมศพและพระศพต่างๆ แล้วจำนวน 24 ครั้ง (ไม่นับครั้งที่เชิญพระเวชยันตราชรถใช้งานแต่ให้ออกนามว่าพระมหาพิชัยราชรถในหมายกำหนดการ) นอกจากนี้ พระมหาพิชัยราชรถยังเคยใช้เชิญพระโกศประกอบพระอิสริยยศของพระราชวงศ์ที่พระศพไม่ได้ประทับในพระโกศอีกด้วย
ภายหลังการเชิญออกประดิษฐานพระโกศพระบรมศพพระบาทสมเด็จพระจุลจอมเกล้าเจ้าอยู่หัวแล้วก็มิได้เชิญออก แม้จะมีการบูรณปฏิสังขรณ์ด้วยการเพิ่มล้ออีก 1 ล้อ เพื่อรับน้ำหนัก และซ่อมแซมเพื่อความสวยงาม โดยมีการเชิญพระเวชยันตราชรถออกใช้การแทน แต่ให้ขนานนามราชรถตามหมายกำหนดการว่าพระมหาพิชัยราชรถ จนกระทั่งในงานพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ในปี พ.ศ. 2539 จึงได้มีการบูรณะพระมหาพิชัยราชรถครั้งใหญ่โดยกรมสรรพาวุธทหารบกและเชิญออกใช้การอีกครั้งหนึ่ง
ปัจจุบันพระมหาพิชัยราชรถได้เก็บรักษาไว้ ณ โรงราชรถ พิพิธภัณฑสถานแห่งชาติ พระนคร กรุงเทพมหานคร
เปิดฉากล่า นักฆ่ากระสุนโลกันตร์
เปิดฉากล่า นักฆ่ากระสุนโลกันตร์ สร้างโดยประเทศสหรัฐอเมริกา ออกฉายเมื่อ พ.ศ. 2550 ผู้เขียนบทภาพยนตร์โดย Brett A. Hart และ Jeff O'Brien
ฮองฮูสง
ฮองฮูสง (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก แม่ทัพแห่งราชวงศ์ฮั่นตะวันตก เป็น 1 ใน 3 แม่ทัพใหญ่ซึ่งมีหน้าที่ในการปราบปรามโจรโพกผ้าเหลือง อันได้แก่ โลติด ฮองฮูสง จูฮี เป็นผู้ที่ปราบทัพ เตียวเหลียง เตียวโป้ ด้วยการใช้ไฟ หลังจาก เตียวก๊ก ตายก็ยังทำลายสุสานและขโมยหัวเตียวก๊กออกมาจากศพ หลังเสร็จศึกปราบโจรโพกผ้าเหลือง ฮองฮูสงก็ได้รับยศเป็นแม่ทัพบัญชาการกลาง ต่อมาเหล่าสิบขันทีได้เรียกให้จ่ายสินบน แต่ฮองฮูสงกลับปฏิเสธ เหล่าสิบขันทีก็ได้ฮองฮูสงปลดจากตำแหน่งลง
จูฮี
จูฮี (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นแม่ทัพแห่งราชวงศ์ฮั่นตะวันตก เป็น 1 ใน 3 แม่ทัพใหญ่ซึ่งมีหน้าที่ในการปราบปรามโจรโพกผ้าเหลือง อันได้แก่ โลติด ฮองฮูสง จูฮี หลังเสร็จศึกปราบโจรโพกผ้าเหลืองก็ได้รับการปูนบำเหน็จให้เป็นเจ้าเมืองโห้หลำ ต่อมาเหล่าสิบขันทีก็เรียกให้จ่ายสินบนแต่จูฮีกลับปฏิเสธ ทำให้เหล่าสิบขันทีได้ปลดจูฮีออกจากตำแหน่ง